ການເງິນເມືອງ ທ່າແຕງ ເຜີ່ຍແຜ່ 10 ຂໍ້ຫ້າມຂອງກະຊວງການເງິນໃຫ້ພະນັກງານໃນກົມກອງ. - ໂທລະໂຄ່ງ THOLAKHONG\nHome / ການເງິນ / ຂ່າວທ້ອງຖິ່ນ / ຂ່າວໜ້າ 1 / ການເງິນເມືອງ ທ່າແຕງ ເຜີ່ຍແຜ່ 10 ຂໍ້ຫ້າມຂອງກະຊວງການເງິນໃຫ້ພະນັກງານໃນກົມກອງ.\nການເງິນເມືອງ ທ່າແຕງ ເຜີ່ຍແຜ່ 10 ຂໍ້ຫ້າມຂອງກະຊວງການເງິນໃຫ້ພະນັກງານໃນກົມກອງ.\nກອງປະຊຸມຜັນຂະຫຍາຍເນື້ອໃນການຄຸ້ມຄອງງົບປະມານ- ການເງິນ ເມືອອງທ່າແຕງ ແຂວງເຊກອງໄດ້ມີຂື້ນວັນທີ 8 ສິງຫາ 2017 ນີ້, ທີ່ຫ້ອງປະຊຸມຫ້ອງການ-ການເມືອງດັ່ງກ່າວ, ໂດຍພາຍໃຕ້ເປັນປະທານຂອງທ່ານ ທອນສົມມັກ ຈັນທະສີດາ ຫົວໜ້າພະແນກການເງິນແຂວງ ເຊກອງ, ມີທ່ານ ສົມພຽນ ບຸດຕະລາດ ເລຂາຄະນະພັກຮາກຖານ ຫົວໜ້າຫ້ອງການ-ການເງິນເມືອງ ທ່າແຕງ, ມີບັນດາຂະແໜ່ງການກ່ຽວຂ້ອງ ພ້ອມດ້ວຍພະນັກງານ-ລັດຖະກອນພາຍໃນກົມກອງ ເຂົ້າຮ່ວມ.\nທ່ານ ຄໍາປານ ພິມມະເສນ ຮອງຫົວໜ້າຫ້ອງການບໍລິຫານ-ຈັດຕັ້ງພະນັກງານ ພະແນກການເງິນແຂວງ ເຊກອງ ໄດ້ຜ່ານຂໍ້ຕົກລົງ, ສະບັບເລກທີ 1124/ກງ, ລົງວັນທີ 10 ເມສາ 2017 ວ່າດ້ວຍຂໍ້ຫ້າມ ແລະ ວິໄນຂອງພະນັກງານ-ລັດຖະກອນ ຂະແໜ່ງການເງິນ ລວມມີ 10 ຂໍ້ຫ້າມ, ໂດຍສະເພາະ ຫ້າມສ້າງ ແລະ ລາຍງານຂໍ້ມູນທີ່ບໍ່ຖືກຕ້ອງ ຫຼື ບໍ່ມີມູນຄວາມຈິງ; ຫ້າມສົມຮູ້ຮ່ວມຄິດ, ປົກປ້ອງ, ເຊື່ອງອໍາການກະທໍາຜິດຂອງຜູ້ລະເມີດກົດໝາຍ, ລະບຽບການກ່ຽວກັບພາສີ, ສວຍສາອາກອນ, ຊັບສິນຂອງລັດ, ທີ່ດິນ, ງົບປະມານຂອງລັດ, ກົດໝາຍ, ລະບຽບການອື່ນຂອງຂະແໜ່ງການເງິນ; ຫ້າມສ້າງຄວາມຫຍຸ້ງຍາກ,ຖ່ວງດຶງ, ແກ່ຍາວເວລາຄົ້ນຄ້ວາ, ແກ້ໄຂເອກະສານຕ່າງໆ ເພື່ອທວງເອົາ, ຂໍເອົາສວນແບ່ງໂດຍທາງກົງ ແລະ ທາງອ້ອມ; ຫ້າມເປັນນາຍໜ້າ, ເປັນທີ່ປຶກສາບັນຊີ, ຫົວໜ້າບັນຊີໃຫ້ແກ່ການເຄື່ອນໄຫວທຸລະກິດ, ສ້າງເງື່ອນໄຂອໍານວຍຄວາມສະດວກໃຫ້ແກ່ບຸກຄົນ, ນິຕິບຸກຄົນ ທີ່ຜິດຕໍ່ກົດໝາຍ, ລະບຽບການ; ຫ້າມປອມແປງເອກະສານ,ຖານຂໍ້ມູນ,ໃບຮັບເງິນອາກອນ, ພາສີ, ຊັບສິນ, ຄັງເງິນ, ນໍາໃຊ້ເອກະສານປອມແປງ; ຫ້າມປົກປິດ, ສົມຮູ້ຮ່ວມຄິດເຊື່ອງອໍາຂໍ້ມູນ, ຫຼັກຖານ ຫຼື ບົດລາຍງານການເງິນ; ຫ້າມໃຫ້ສິນບົນແກ່ຜູ້ອື່ນ, ຮັບສິນບົນ, ທວງເອົາ, ຂໍເອົາສ່ວນແບ່ງ (ເປີເຊັນ) ເປັນວັດຖຸ, ເງິນຄໍາ ໃນທຸກຮູບແບບຈາກນັກທຸລະກິດ ແລະ ຜູ້ປະກອບການອື່ນໆ; ຫ້າມຍັກຍອກ,ສໍ້ໂກງ ເອົາຊັບສິນ, ເງິນຄໍາຂອງລັດ, ລວມໝູ, ຂອງປະຊາຊົນ, ນໍາໃຊ້ງົບປະມານ, ຊັບສິນຂອງລັດ, ລວມໝູ່ ຫຼື ປຸກລະດົມການອຸປະຖໍາໃນຮູບແບບຕ່າງໆ ເພື່ອເອົາໄປເຮັດຂອງຂັວນຂອງຕ້ອນ; ຫ້າມສວຍໃຊ້ໜ້າທີ່ໃນການຕົກລົງ, ປອມແປງມາດຖານເຕັກນິກ, ບໍລິມາດ, ລາຄາຫົວໜ່ວຍການປະມູນ, ການຈັດຊື້-ຈັດຈ້າງ, ສັນຍາສໍາປະທານ, ສັນຍາຮ່ວມມື, ໜັງສື່ຄໍ້າປະກັນ, ການເຊົ່າກິດຈະການ, ຊັບສິນ, ລົງລາຍເຊັນຢັ້ງຢືນເອກະສານທີ່ບໍ່ມີຕົວຕົນ, ເອກະສານລັດຖະການອື່ນໆ; ຫ້າມປະຕິເສດຕໍ່ຂໍ້ຕົກລົງກ່ຽວກັບການມອບໝາຍໜ້າທີ່, ຊັບຊ້ອນວຽກງານເພື່ອຫາຜົນປະໂຫຍດສ່ວນຕົວ, ຄອບຄົວ, ຍາດພີ່ນ້ອງ, ຈຸ້ມເຈື້ອ, ພັກພວກ ຫຼື ໝູ່ຄະນະຢ່າງເຂັ້ມງວດ, ພ້ອມນີ້ ຍັງໄດ້ຮັບຟັງບົດສະຫຼຸບລາຍຮັບ-ລາຍຈ່າຍໃນ6ເດືອນຕົ້ນປີ, ເອກະສານຄໍາສັ່ງເລກທີ 09/ນຍ, ລົງວັນທີ 19 ພຶດສະພາ 2017 ວ່າດ້ວຍການປະຢັດລາຍຈ່າຍງົບປະມານຂອງລັດຕື່ມອີກ.\nໂອກາດດັ່ງກ່າວນີ້ ທ່ານ ທອນສົມມັກ ຈັນທະສີດາ ເລຂາຄະນະພັກຮາກຖານ ຫົວໜ້າພະແນກການເງິນແຂວງເຊກອງ ໄດ້ໂອ້ລົມ ແລະ ເນັ້ນຫ້ອງການການເງິນ ເມືອງທ່າແຕງ ແກ້ໄຂບັນຫາວຽກງານໃນຂະແໜ່ງການເງິນ ໃຫ້ມີຄວາມຄ່ອງຕົວຂື້ນກວ່າເກົ່າ, ເອົາໃຈໃສ່ປະຕິບັດ 10 ຂໍ້ຫ້າມຂອງພະນັກງານ-ລັດຖະກອນໃຂຂະແໜ່ງການເງິນ ຕິດພັນກັບທຸກມະຕິ, ຄໍາສັ່ງຂອງຂັ້ນເທິງວາງອອກໃຫ້ໄດ້ຮັບຜົນດີ,ຍົກສູງຄວາມຮັບຜິດຊອບຕໍ່ໜ້າທີ່ການເມືອງ, ຄວາມເປັນແບບຢ່າງຂອງພະນັກງານລັດຖະກອນ, ການຄຸ້ມຄອງ, ລະບຽບວິໄນ, ຈັນຍາບັນ, ຈັນຍາທໍາ, ນໍ້າໃຈຮັບໃຊ້ຊາດ, ຮັບໃຊ້ປະຊາຊົນ, ຍົກສູງບົດບາດ, ຄວາມສາມາດ, ສະກັດກັ້ນຕ້ານພະຍາດອາດຍາສິດ, ປະກົດການຫຍໍ້ທໍ້ຕ່າງໆ, ເພື່ອຮັບປະກັນໃຫ້ພະນັກງານ, ການຈັດຕັ້ງຂັ້ນຕ່າງໆຂອງຂະແໜ່ງການເງິນມີຄວາມໂປ່ງໃສ່, ເຂັ້ມແຂງ, ໜັກແໜ້ນ, ໃນການປະຕິບັດກົດໝາຍ ແລະ ລະບຽບການທີ່ກ່ຽວຂ້ອງຂອງຂະແໜ່ງການເງິນວາງອອກຢ່າງເຂັ້ມງວດ.\nຂ່າວ-ພາບ: ພອນ ບຸນອຸທິດ 020 5632 8844\nການເງິນ ຂ່າວທ້ອງຖິ່ນ ຂ່າວໜ້າ 1


ສປປ ລາວ ຍັງບໍ່ມີຜູ້ຕິດເຊື້ອເພີ່ມ | ມີເດຍລາວ Media LAOS\nໜ້າຫຼັກ ຂ່າວໜ້າ 1 ສປປ ລາວ ຍັງບໍ່ມີຜູ້ຕິດເຊື້ອເພີ່ມ\nຄະນະສະເພາະກິດ ເພື່ອປ້ອງກັນ ຄວບຄຸມ ແລະ ແກ້ໄຂ ພະຍາດອັກເສບປອດທີ່ເກີດຈາກເຊື້ອຈຸລະໂລກສາຍພັນໃໝ່ COVID-19 ຖະແຫຼງຂ່າວປະຈໍາວັນທີ 04 ພຶດສະພາ ປີ 2020 ໂດຍ: ທ່ານ ຮສ ດຣ. ພູທອນ ເມືອງປາກ, ຮອງລັດຖະມົນຕີກະຊວງສາທາລະນະສຸກ, ຜູ້ປະຈໍາການຄະນະສະເພາະກິດ.\nສະພາບການເຝົ້າລະວັງ COVID-19 ຢູ່ ສປປ ລາວຮອດ5ໂມງແລງ ຂອງວັນທີ 03 ພຶດສະພາ 2020 ຕາມຈຸດຜ່ານດ່ານມີຈໍານວນຜູ້ເດີນທາງເຂົ້າມາມີທັງໝົດ 1,215 ຄົນ ຄື:\nຈຸດຜ່ານດ່ານລາວ-ໄທ ທັງໝົດ 636 ຄົນ, ໃນນັ້ນມີແຮງງານກັບມາແຕ່ໄທຜ່ານດ່ານຊ່ອງເມັກ ແຂວງຈຳປາສັກ 26 ຄົນ,ເຫຼືອນັ້ນແມ່ນຜູ້ຂັບລົດຂົນສົ່ງສິນຄ້າ\nຈຸດຜ່ານດ່ານລາວ-ຈີນ ທັງໝົດ 17 ຄົນ,ທັງໝົດ ແມ່ນຜູ້ຂັບລົດຂົນສົ່ງສິນຄ້າ\nຈຸດຜ່ານດ່ານລາວ-ຫວຽດ ທັງໝົດ 562 ຄົນ, ທັງໝົດແມ່ນຜູ້ຂັບລົດຂົນສົ່ງສິນຄ້າ\nໃນທຸກດ່ານແມ່ນໄດ້ກວດວັດອຸນຫະພູມຮ່າງກາຍ ແລະ ບໍ່ມີຄົນເປັນໄຂ້, ສຳລັບແຮງງານລາວຈຳນວນ 26 ຄົນທີ່ເຂົ້າມາໃໝ່ຜ່ານດ່ານຊ່ອງເມັກແຂວງຈຳປາສັກນັ້ນ ແມ່ນມີຖິ່ນຖານມາຈາກແຂວງຈຳປາສັກ 20 ຄົນ, ສາລະວັນ 05 ຄົນ, ສະຫວັນນະເຂດ 01 ຄົນ, ເຊິ່ງໄດ້ນຳສົ່ງໄປຈຳກັດບໍລິເວນຢູ່ສູນຂອງແຂວງຈົນຄົບກຳນົດ 14 ວັນ.\nການເຝົ້າລະວັງ ແລະ ວິເຄາະໃນວັນທີ 03 ພຶດສະພາ 2020, ໄດ້ເກັບຕົວຢ່າງມາກວດທັງໝົດ 39 ຄົນ, ໃນນັ້ນມີກໍລະນີສົງໄສ 14 ຄົນ ແລະ ແຮງງານລາວທີ່ກັບມາຈາກປະເທດໄທ 25 ຄົນ. ໃນຈໍານວນກໍລະນີສົງໄສທັງໝົດ 14 ຄົນແມ່ນມາຈາກນະຄອນຫຼວງວຽງຈັນ 13 ຄົນ ແລະ ແຂວງວຽງຈັນ 01 ຄົນ. ໃນຈຳນວນແຮງງານລາວທີ່ກັບມາແຕ່ໄທ 25 ຄົນລາຍລະອຽດດັ່ງລຸ່ມນີ້:\nຈຳປາສັກ 18 ຄົນ\nຜົນກວດທັງໝົດ 39 ຄົນ ຂອງມື້ວານນີ້ບໍ່ພົບເຊື້ອໃໝ່. ໝາຍຄວາມວ່າໃນວັນທີ 03 ພຶດສະພາ 2020 ບໍ່ມີກໍລະນີໃໝ່.\nປະຈຸບັນມີຜູ້ຕິດເຊື້ອນອນຕິດຕາມ ປິ່ນປົວຢູ່ໂຮງໝໍມິດຕະພາບ 09 ຄົນທັງໝົດເຫັນວ່າ ມີອາການເບົາບາງ ແລະ ຍັງຕິດຕາມເພື່ອກວດວິເຄາະຢັ້ງຢືນການບໍ່ພົບເຊື້ອ ແລະ ໄດ້ຮັບເອົາຜູ້ທີ່ອອກໂຮງໝໍນ້ຳເບີ 14 ກັບເຂົ້າມາຕິດຕາມອາການຢູ່ໂຮງໝໍຄືນ, ແຕ່ວ່າໄດ້ແຍກໄວ້ຢູ່ຕຶກແຍກປ່ຽວໜຶ່ງຕ່າງຫາກ ບໍ່ໄດ້ໄປປົນກັບຜູ້ຕິດເຊື້ອ9ຄົນທີ່ກຳລັງປິ່ນປົວຢູ່ນັ້ນ, ໝາຍວ່າປະຈຸບັນນີ້ມີຜູ້ນອນຕິດຕາມຢູ່ໂຮງໝໍມິດຕະພາບ 10 ຄົນ.\nນັບແຕ່ເດືອນມັງກອນ ຮອດ ວັນທີ 03 ພຶດສະພາ 2020 ໄດ້ເກັບຕົວຢ່າງມາກວດທັງໝົດມີ 2,223 ຕົວຢ່າງ, ກວດພົບເຊື້ອສະສົມ 19 ຄົນ (22 ມື້ແລ້ວທີ່ບໍ່ມີຜູ້ຕິດເຊື້ອເພີ່ມ).\nຂ່າວກ່ອນໜ້ານີ້ດ່ວນ! ແຈ້ງການ ຂອງກະຊວງ ຖ.ວ.ທ.\nຂ່າວຖັດໄປຄຳແນະນຳ ຂອງກະຊວງອຸດສາຫະກຳ ແລະ ການຄ້າ


ພວກລັກລອບ ສົ່ງ ງົວ-ຄວາຍ ດ້ວຍວິທີການຈູງຜ່ານປ່າ ລັດຂ້າມຊາຍແດນ ລາວ-ຈີນ ເພື່ອໄປຂາຍໃຫ້ ພໍ່ຄ້າຊາວຈີນ ຕໍາຣວດ ປະຈໍາເຂດ ບໍ່ເຕັນ ກໍເກັບເງິນຄ່າຜ່ານ (ຮູບຖ່າຍວັນທີ 12 ເດືອນມິຖຸນາ 2019)\nພໍ່ຄ້າຊາວລາວຈໍານວນນຶ່ງ ຍັງລັກລອບເອົາ ງົວ-ຄວາຍ ເທື່ອລະຫຼາຍຮ້ອຍໂຕ ຂ້າມໄປຂາຍໃຫ້ ພໍ່ຄ້າຄົນຈີນ ໂດຍອາສັຍ ເສັ້ນທາງປ່າ ໃກ້ເຂດດ່ານບໍ່ເຕັນ ຂນະທີ່ ເຈົ້າໜ້າທີ່ກ່ຽວຂ້ອງ ຫຼາຍຂແນງການ ກໍມີສ່ວນຮູ້ເຫັນກັບເຣື້ອງນີ້ນໍາດ້ວຍ, ດັ່ງປະຊາຊົນ ທ້ອງຖິ່ນຜູ້ນຶ່ງທີ່ ບໍ່ປະສົງອອກຊື່ ແລະສຽງ ໄດ້ໃຫ້ຂໍ້ມູນແກ່ ວິທຍຸເອເຊັຽເສຣີ ໃນວັນທີ 27 ມິຖຸນາ ນີ້ວ່າ:\n“ພໍ່ຄ້າ ສົ່ງງົວ-ຄວາຍ ດ້ວຍວິທີການຈູງຜ່ານປ່າ ລັດຂ້າມຊາຍແດນລາວ-ຈີນ ເພື່ອໄປຂາຍໃຫ້ພໍ່ຄ້າຊາວຈີນ ຕໍາຣວດປະຈໍາເຂດບໍ່ເຕນ ເກັບເງິນ 10 ກີບ ຕໍ່ຄວາຍນຶ່ງໂຕ ຄ່າຄົນຈູງ ຄົນລະ5ພັນກີບ ຝ່າຍຈີນ ເກັບໂຕລະ 20 ຢວນ ເງິນຈີນ ຍັງມີກະສິກັມ ປະຈໍາດ່ານ ເກັບອີກ ການສົ່ງງົວ-ຄວາຍ ອອກແຕ່ລະຄັ້ງ ບໍ່ຫຼຸດ 100 ກວ່າໂຕ ບາງຊ້ວງກະ 500 – 600 ໂຕ.”\nປະຊາຊົນ ບອກອີກວ່າຜ່ານມາ ໄດ້ເຫັນບັນຫາດັ່ງກ່າວນີ້ ເກີດຂຶ້ນມາ4ປີແລ້ວ ເດືອນນຶ່ງ ຂະເຈົ້າຈະລັກເຮັດແນວນີ້ ເທື່ອນຶ່ງຫຼືສອງເທື່ອ ສ່ວນງົວ-ຄວາຍນັ້ນ ຜູ້ທີ່ເອົາຂ້າມໄປຂາຍ ກໍຊອກຊື້ມາຈາກ ເມືອງຫຼວງນໍ້າທາ ແລະ ຕ່າງເມືອງ.\nປະຊາຊົນຜູ້ນີ້ ເວົ້າຕໍ່ໄປວ່າ ຜູ້ທີ່ລັກເອົາງົວ-ຄວາຍ ໄປຂາຍໃຫ້ກັບພໍ່ຄ້າຊາວຈີນນັ້ນ ຈະໃຊ້ວິທີການຈູງຜ່ານປ່າ ໃກ້ກັບໂຮງແຮມຈິນຕູ, ຊຶ່ງ ຫ່າງຈາກດ່ານສາກົລ ບໍ່ເຕັນ ປະມານ 1 ກິໂລແມັດ ຊ່ວງເວລາທີ່ເອົາໄປ ແມ່ນປະມານ 6-8 ໂມງເຊົ້າ ແລະ ໃນເວລາທີ່ເອົາ ງົວ-ຄວາຍ ໄປແຕ່ລະເທື່ອນັ້ນ ເຈົ້າໜ້າທີ່ຕໍາຣວດ ຈາກດ່ານບໍ່ເຕັນ ແລະເຈົ້າໜ້າທີ່ກະສິກັມ ເມືອງຫຼວງນໍ້າທາ ກໍມາຢືນລໍຖ້າເກັບເງິນ ຢູ່ເຂດນັ້ນ.\nຫາກແມ່ນຄົນລາວເປັນຜູ້ຈູງ ງົວ-ຄວາຍ ໄປ ຈະຕ້ອງເສັຽເງິນໃຫ້ຕໍາຣວດ ດ່ານບໍ່ເຕັນ ທີ່ຢູ່ຈຸດນັ້ນ 10 ພັນກີບ 1 ໂຕນ, ເສັຽຄາຈູງຜ່ານ5ພັນກີບ ຕໍ່ໂຕ ແລະເສັຽໃຫ້ກັບເຈົ້າໜ້າທີ່ກະສິກັມ ອີກຈໍານວນນຶ່ງ ຮວມໆແລ້ວເກືອບ 30 ພັນກີບ ຕໍ່ງົວຄວາຍນຶ່ງໂຕ.\nນອກຈາກນີ້ ເມື່ອເສັຽເງິນຢູ່ເບື້ອງລາວແລ້ວ ຍັງຕ້ອງໄດ້ເສັຽໃຫ້ກັບເຈົ້າໜ້າທີ່ຕໍາຣວດຝັ່ງຈີນ ອີກ ໂຕລະ 20 ຢວນ ໃນຂນະດຽວກັນ ຄົນຈີນ ທີ່ມີຄວາມປະສົງຢາກຈະລັກເອົາສິນຄ້າ ຂ້າມມາຂາຍຢູ່ຝັ່ງລາວ ໂດຍໃຊ້ເສັ້ນທາງດຽວກັນນີ້ ກໍຕ້ອງເສັຽຄ່າຜ່ານ ລັກສນະນີ້ຄືກັນ.\nຕໍ່ບັນຫາດັ່ງກ່າວນີ້ ເຈົ້າໜ້າທີ່ກະສິກັມ ແຂວງຫຼວງນໍ້າທາ ທ່ານນຶ່ງ ໃຫ້ຄໍາເຫັນວ່າ ເຣື້ອງນີ້ ບໍ່ແມ່ນຄວາມຈິງ ບໍ່ມີການລັກລອບເອົາສິນຄ້າ ຫຼື ງົວ-ຄວາຍ ຂ້າມໄປ ດັ່ງທີ່ ປະຊາຊົນເວົ້າ. ໃນຂນະທີ່ ເຈົ້າໜ້າທີ່ພາສີ ປະຈໍາດ່ານບໍ່ເຕັນ ທ່ານນຶ່ງ ກໍໃຫ້ຣາຍລະອຽດວ່າມີແທ້ ແຕ່ບໍ່ໄດ້ ຫຼາຍປານນັ້ນ ເປັນການຂ້າມໄປ-ມາ ຊື້ຂາຍ ກັນ ຣະຫວ່າງຊາວບ້ານ ກັບຊາວບ້ານ, ດັ່ງທີ່ທ່ານກ່າວວ່າ:\n“ປັນຫາມັນກໍບໍ່ຄ່ອຍມີປານນໃດເນາະ ກໍແບບປະຊາຊົນເຂດເຊື່ອມຕໍ່ຫັ້ນເນາະ ກໍເຮັດແບບຮ່ວມກັນຫັ່ນນາ ບໍ່ເປັນຕາກັງວົນດອກ ທີ່ວ່າເປັນ ປັນຫາໃຫຍ່ມັນ ກໍບໍ່ແມ່ນຫັ່ນນາ ມັນເປັນການທໍາມາຫາກິນ ຣະຫວ່າງ2ປະເທດຊື່ໆ ຫັ້ນນາ.”\nນອກຈາກບັນຫາດ່ັງກ່າວນີ້ແລ້ວ ປະຊາຊົນຜູ້ທີ່ແຈ້ງເຣື້ອງມາຍັງວິທຍຸເອເຊັຽເສຣີ ກໍບອກອີກວ່າ ຍັງມີບັນຫາຄົນຈີນຈໍານວນນຶ່ງ ລັກຂ້າມມາ ເສັ້ນທາງດັ່ງກ່າວ ເພື່ອເຂົ້າມາທ່ຽວຫຼີ້ນແລະຮັບຈ້າງເປັນແຮງງານແບບຜິດກົດໝາຍ ຢູ່ເມືອງຫຼວງນໍ້າທາ ນໍາດ້ວຍ ແຕ່ເຈົ້າໜ້າທີ່ກ່ຽວຂ້ອງ ກໍຍັງບໍ່ແກ້ໄຂ ຂນະທີ່ເຣື້ອງນີ້ ເຈົ້າໜ້າທີ່ດ່ານບໍ່ເຕັນ ກໍຢັັ້ງຢືນຕໍ່ວິທຍຸເອເຊັຽເສຣີ ວ່າ ແຕ່ກ່ອນເຄີຍມີ ແຕ່ດຽວນີ້ ບໍ່ມີແລ້ວ.


ຮັກສາຄວາມປອດໄພດ້ານນິວຄະເລຍ - ຄວາມວິຕົກກັງວົນລວມຂອງທົ່ວໂລກ\nວັນອັງຄານ ທີ 27 ມີນາ ຄ.ສ. 2012 | 13:46:41\n(vovworld) - ກອງປະຊຸມຂັ້ນສູງຮັກສາຄວາມປອດໄພດ້ານນິວຄະເລຍຄັ້ງທີ2ເຊິ່ງຈັດຂຶ້ນຢູ່ ສເກົາຫຼີ ໄດ້ກ້າວເຂົ້າສູ່ມື້ສຸດທ້າຍ, ດ້ວຍວາລະປະຊຸມຄົບຄະນະ, ປຶກສາຫາລືບັນດາມາດຕະການຮັກສາວັດຖຸອຸປະກອນ ແລະຮາກຖານນິວຄະເລບ, ສະກັດກັ້ນໄພເກີດວິກິດການນິວຄະເລຍ. ເຖິງວ່າຈຸດປະສົງຂອງບັນດາການນຳໂລກແມ່ນຈະແຈ້ງແລ້ວກໍ່ຕາມ, ແຕ່ເບິ່ງຄືວ່າ, ນີ້ແມ່ນໜ້າບໍ່ງ່າຍດາຍປານໃດ, ເພາະວ່າການຮັກສາຄວາມປອດໄພດ້ານນິວຄະເລຍຂອງໂລກແມ່ນບັນຫາຍາກທີ່ຈະຄວບຄຸມ ແລະຄາດຄະເນລ່ວງໜ້າໄດ້.\nທ່ານ Obama ສັງເກດສະພາບການເກົາຫຼີຈາກເຂດປອດການທະຫານ (ພາບ: AP)\nກອງປະຊຸມຂັ້ນສູງຮັກສາຄວາມປອດໄພດ້ານນິວຄະເລຍຄັ້ງນີ້ມີຂອບຂະໜາດໃຫຍ່ສຸດນັບແຕ່ກ່ອນມາຮອດປະຈຸບັນ, ດ້ວຍການເຂົ້າຮ່ວມຂອງ ປະມຸກລັດ 53 ທ່ານ, ຫຼາຍກວ່າ 10 ທ່ານ ເມື່ອທຽບໃສ່ກອງປະຊຸມຄັ້ງທຳອິດ ເຊິ່ງຈັດຂຶ້ນຢູ່ ວໍຊິງຕັນ ແຫ່ງອາເມລິກາ ເມື່ອປີ 2010. ຕາມການສັງເກດຂອງຜູ້ຊ່ຽວຊານຈຳນວນໜຶ່ງແລ້ວ, ກອງປະຊຸມອາດຈະສະແດງໃຫ້ເຫັນເຈດຈຳນົງຂອງປະຊາຄົມໂລກໃນການປ້ອງກັນ, ຕ້ານການເຄື່ອນໄຫວກໍ່ການຮ້າຍດ້ານນິວຄະເລຍ, ສະໜັບສະໜູນການເຄື່ອນໄຫວຂອງບັນດາອົງການຈັດຕັ້ງສາກົນຄື: ສະຫະປະຊາຊາດ, ອົງການພະລັງງານປາລະມະນູສາກົນ (IAEA) ໃນຄວາມມານະພະຍາຍາມສະກັດກັ້ນການຜະລິດບັນດາວັດຖຸ, ອຸປະກອນນິວຄະເລຍ ທີ່ສາມາດນຳໃຊ້ເຂົ້າໃນການຜະລິດອາວຸດນິວຄະເລຍ. ຫຼືສາມາດຖອດຖອນບົດຮຽນຈາກເຫດການທີ່ເກີດຂຶ້ນຢູ່ໂຮງງານນິວຄະເລຍ Fukushima (ແຫ່ງປະເທດຍີ່ປຸ່ນ) ເພື່ອແນໃສ່ວາງມາດຕະການຕ່າງໆໃນການປົກປັກຮັກສາບັນດາຮາກຖານນິວຄະເລຍພົນລະເຮືອນ ແລະ ສະກັດກັ້ນບັນດາເຫດການກໍ່ການຮ້າຍທີ່ມີລັກສະນະກຳມັນຕະພາບລັງສີ. ນອກນັ້ນແມ່ນແຈ້ງຜົນງານໃໝ່ສຸດໃນການຫຼຸດຜ່ອນວັດຖຸດິບນິວຄະເລຍ ແລະ ຄຳໝັ້ນສັນຍາໃໝ່ຂອງບັນດາປະເທດເຂົ້າຮ່ວມ. ທີ່ວາລະອັດກອງປະຊຸມ, ວົງການສື່ມວນຊົນຂອງປະເທດເຈົ້າພາບກໍ່ໃຫ້ຮູ້ວ່າ, ກອງປະຊຸມຈະອອກແຈ້ງການ ເຊີອູນ ໂດຍຢັ້ງຢືນຄືນໃໝ່ບັນດາຄຳໝັ້ນສັນຍາສາກົນກ່ຽວກັບເລື່ອງຫຼຸດຜ່ອນ ການເສີມທາດ Uraniumໃນລະດັບສູງກວ່າ, ພ້ອມທັງຈັດຕັ້ງກອງປະຊຸມ ປຶກສາຫາລື ກ່ຽວກັບຄວາມປອດໄພດ້ານນິວຄະເລຍຄັ້ງຕ່າງໆ. ເຖິງວ່າກອງປະຊຸມຂັ້ນສູງຮັກສາຄວາມປອດໄພດ້ານນິວຄະເລຍຄັ້ງນີ້ບໍ່ວາງອອກບັນດາຄາດໝາຍກະໂດດຂັ້ນກໍ່ຕາມ, ແຕ່ເບິ່ງຄືວ່າການຜັນຂະຫຍາຍບັນດາຂໍ້ສະຫຼຸບທີ່ກອງປະຊຸມນີ້ຈະບໍ່ແມ່ນເລື່ອງງ່າຍດາຍ\nຫາງສຽງຍັງຄົງຈື່ຈຳວ່າ, ທີ່ກອງປະຊຸມຂັ້ນສູງຮັກສາຄວາມປອດໄພດ້ານນິວຄະເລຍຄັ້ງທຳອິດເມື່ອປີ 2010, ປະທານາທິບໍດີອາເມລິກາ Barak Obama ໄດ້ກຳນົດຈຸດໝາຍຮັບປະກັນຄວບຄຸມບັນດາວັດຖຸອຸປະກອນນິວຄະເລຍໃນປີ 2014 ແລ້ວກໍ່ຕາມ. ແຕ່ຫຼັງຈາກນັ້ນ2ປີ, ມາຮອດປະຈຸບັນ, ໂລກຍັງຄົງສືບຕໍ່ຊອກຫາວິທີການແກ້ໄຂບັນຫາຮັບປະກັນຄວາມປອດໄພດ້ານນິວຄະເລຍຢູ່. ປະຈຸບັນ, ຈຳນວນປະເທດນຳໃຊ້ພະລັງງານນິວຄະເລຍນັບມື້ນັບເພີ່ມຂຶ້ນ, ນອກນັ້ນແມ່ນການເຕີບໃຫຍ່ເຂັ້ມແຂງຂອງບັນດາອົງການກໍ່ກາຍຮ້າຍ, ເຊິ່ງແມ່ນກຳລັງທີ່ຍາມໃດກໍ່ຊອກຫາກາລະໂອກາດຍາດເອົາວັດຖຸອຸປະກອນນີ້ ເພື່ອຂົ່ມຂູ່ເຖິງສັນຕິພາບໂລກ. ສິ່ງທີ່ກໍ່ຄວາມວິຕົກກັງວົນກວ່ານັ້ນແມ່ນ, ປະຈຸບັນ, ວັດຖຸອຸປະກອນນິວຄະເລຍຂອງໂລກ ແລະ ເຕັກນິກຜະລິດອາວຸດລ້າງຜານ ຈາກວັດຖຸອຸປະກອນນີ້ພວມແຜ່ຂະຫຍາຍອອກຢ່າງກວ້າງຂວາງ. ຕາມບົດລາຍງານຫວ່າງແລ້ວນີ້ຂອງອົງການ (IAEA) ແລ້ວ, ໄລ່ມາຮອດປີ 2011, ທົ່ວໂລກມີທາດ Uranium ທີ່ໄດ້ຮັບການເສີມດ້ວຍລະດັບສູງແມ່ນ 1.600 ໂຕນ ແລະມີທາດ Plutonium ເພື່ອຜະລິດຫົວນິວຄະເລຍ 500 ໂຕນ . ພິເສດ Uranium ທີ່ນຳໃຊ້ໃຫ້ພົນລະເຮືອນແມ່ນບໍ່ໄດ້ຮັບການຄຸ້ມຄອງຢ່າງແໜ້ນແຟ້ນ.\nກອງປະຊຸມຂັ້ນສູງຮັກສາຄວາມປອດໄພດ້ານນິວຄະເລຍຄັ້ງທີ2ເຊິ່ງຈັດຂຶ້ນຢູ່ ສເກົາຫຼີ, ຖືກຖືວ່າແມ່ນການສືບຕໍ່ກອງປະຊຸມສຸດຍອດຫຼຸດຜ່ອນອາວຸດນິວຄະເລຍ ແລະ ບໍ່ເຜີຍແຜ່ອາວຸດນິວຄະເລຍຂອງສະພາຄວາມໝັ້ນຄົງສະຫະປະຊາຊາດປີ 2009 ແລະ ກອງປະຊຸມຂັ້ນສູງຮັກສາຄວາມປອດໄພດ້ານນິວຄະເລຍຄັ້ງທຳອິດເຊິ່ງຈັດຂຶ້ນຢູ່ວໍຊິງຕັນເມື່ອປີ 2010. ເລື່ອງບັນດາການນຳໂລກໂຮມປະຊຸມນຳກັນເຖິງ3ເທື່ອໃນ 2,3ປີ ມານີ້ ເພື່ອຊອກຫາມາດຕະການແກ້ໄຂບັນຫານິວຄະເລຍນີ້ ໄດ້ເປັນການສະແດງໃຫ້ເຫັນຄວາມສຳຄັນຂອງເລື່ອງຮັກສາຄວາມປອດໄພ ດ້ານນິວຄະເລຍເພື່ອສັນຕິພາບຂອງມວນມະນຸດ. ດ້ວຍບັນດາຖະແຫຼງການເຊິ່ງຄາດວ່າຈະຍົກອອກທີ່ວາລະອັດກອງປະຊຸມຄັ້ງນີ້, ຫາງສຽງຫວັງວ່າ ປະເທດຕ່າງໆຈະປະຕິບັດການຮັກສາຄວາມປອດໄພດ້ານນິວຄະເລຍຢ່າງຕັ້ງໜ້າ, ແລະມີເຈດຕະນາດີກວ່າ, ເຖິງວ່າການປະຕິບັດຄຳໝັ້ນສັນຍານີ້ຈະບໍ່ແມ່ນເລື່ອງທີ່ງ່າຍດາຍ.


ເວລາອອກຂ່າວ: 2020-10-16 17:47:02 | ຜູ້ຂຽນ : admin2 | ຈຳນວນຄົນເຂົ້າຊົມ: 1562 | ຄວາມນິຍົມ:\nແຂວງຜົ້ງສາລີ ແມ່ນແຂວງ ໜຶ່ງທີ່ຢູ່ພາກເໜືອສຸດຂອງລາວ ເຊິ່ງເປັນແຂວງພູດອຍ, ມີເສັ້ນ ທາງຫຼວງແຫ່ງຊາດ ເລກທີ 19, 1 A, 1 B ແລະ2E, ມີເນື້ອທີ່ 16.270 ກິໂລຕາແມັດ, ໃນນັ້ນ ມີເນື້ອທີ່ພູດອຍກວມເອົາ 99%, ມີຊາຍແດນຕິດກັບ2ປະເທດ ເພື່ອນມິດຍຸດທະສາດຄື: ສສ ຫວຽດນາມ, ສປ ຈີນ, ມີດ່ານສາ ກົນ 1 ແຫ່ງ, ດ່ານທ້ອງຖິິ່ນ2ແຫ່ງ, ດ້ານປະເພນີ4ແຫ່ງ, ມີ7ເມືອງ ຄື: ເມືອງຜົ້ງສາລີ, ເມືອງ ໃໝ່, ເມືອງຂວາ, ເມືອງສຳພັນ, ເມືອງບຸນເໜືອ, ເມືອງຍອດອູ ແລະ ເມືອງບຸນໃຕ້, ເຊິ່ງເມືອງບຸນເໜືອ ເປັນເທສະບານຂອງແຂວງ, ມີ 515 ບ້ານ, ມີພົນລະເມືອງ ທັງ ໝົດ 189.898 ຄົນ, ຍິງ 93.201 ຄົນ, ປະກອບມີ 15 ຊົນເຜົ່າ, ເຜົ່າ ອາຄາ 30,54%, ເຜົ່າກຶມມຸ 18,84%, ຜູ້ນ້ອຍ 16,62%, ລື້ 9,83%, ມົ້ງ 4,28%, ໄຕ 4,2%, ອີວມຽນ 4,11%, ເຜົ່າ ລາວ 3,49%, ຫໍ້ 2,54%, ຢັ້ງ 1,75%, ສີລາ1,7%, ໂລໂລ 0,77%, ບິດ 0,55%, ໄຕເໜືອ 0,42% ແລະ ຊົນເຜົ່າຮາຢີ 0,36% ໂດຍປະຕິບັດຕາມແນວ ທາງ3ສ້າງຂອງພັກ ວ່າດ້ວຍ ການເຕົ້າໂຮມບ້ານນ້ອຍໃຫ້ກາຍ ເປັນບ້ານໃຫຍ່ ແລະ ໂຮມບ້ານ ໃຫຍ່ໃຫ້ກາຍເປັນຕົວເມືອງນ້ອຍ ໃນຊົນນະບົດ, ຕິດພັນກັບວຽກ ງານປ້ອງກັນຊາດ-ປ້ອງກັນ ຄວາມສະຫງົບທົ່ວປວງຊົນ ຮອບດ້ານ, ໃນການສ້າງແຂວງ ເປັນຫົວໜ່ວຍຍຸດທະສາດ, ສ້າງ ເມືອງເປັນຫົວໜ່ວຍເຂັ້ມແຂງ ຮອບດ້ານ ແລະ ສ້າງບ້ານເປັນ ຫົວໜ່ວຍພັດທະນາ ລົງສູ່ຮາກ ຖານປະຊາຊົນໃຫ້ທົ່ວເຖິງ. ສະຫາຍ ຄຳຜອຍ ວັນນະສານ ເລຂາພັກແຂວງ ເຈົ້າແຂວງໆ ຜົ້ງສາລີ ໃຫ້ຮູ້ວ່າ: ການພັດທະ ນາວຽກງານຮອບດ້ານຂອງ ແຂວງ, ໃນໄລຍະຜ່ານມາປະ ສົບກັບຄວາມຍຸ້ງຍາກ ເນື່ອງ ຈາກໄດ້ຍົກຍ້າຍສຳນັກງານ ປົກຄອງແຂວງມາຕັ້ງຢູ່ເມືອງ ບຸນເໜືອ ເຮັດໃຫ້ດ້ານເສດ ຖະກິດ-ການເງິນບວກກັບຜົນ ກະທົບໄພພິບັດທາງທຳມະ ຊາດ, ການລະບາດພະຍາດ ໂຄວິດ-19, ສັດຕູພືດ ແລະ ອື່ນໆ ເຊິ່ງເປັນສິ່ງທ້າທາຍຕໍ່ ການນຳພາ, ຊີ້ນໍາຈັດຕັ້ງປະຕິ ບັດວຽກງານການເມືອງ, ເສດ ຖະກິດ,ວັດທະນະທໍາ-ສັງຄົມ. ດັ່ງນັ້ນພັກ-ລັດຖະບານ ກໍຄືອົງ ການປົກຄອງແຂວງ, ພະແນກ ການ, ເມືອງ, ຂະແໜງການແຕ່ ລະຂັ້ນໄດ້ເປັນເສນາທິການ ໃຫ້ການນຳແຂວງ ທາງດ້ານ ວຽກງານຮັບປະກັນເຮັດໃຫ້ ສະພາບມີຄວາມສະຫງົບ, ຕິດ ພັນກັບແຜນພັດທະນາເສດຖະ ກິດ-ສັງຄົມຢ່າງແຂງແຮງ ໂດຍສຸມໃສ່ຈັດຕັ້ງປະຕິບັດ ມະຕິກອງປະຊຸມໃຫຍ່ຂອງສູນ ກາງພັກ ຄັ້ງທີ X ແລະ ມະຕິ ກອງປະຊຸມໃຫຍ່ຂອງແຂວງ ຄັ້ງທີ X ຢ່າງແທດເຖິງເຮັດ ໃຫ້ພະນັກງານ, ແຕ່ລະຂັ້ນຕະ ຫຼອດຮອດ ນາຍ ແລະ ພົນທະ ຫານ-ຕຳຫຼວດ, ປະຊາຊົນບັນ ດາເຜົ່າ ໄດ້ປຸ້ມລຸມກັນບຸກທະ ລຸທາງດ້ານແນວຄິດປ່ຽນແປງ ໃໝ່ຂອງພັກ ທັງຈັດຕັ້ງຜັນຂະ ຫຍາຍ ແລະ ຫັນເປັນແຜນການ, ໂຄງການຂອງແຕ່ລະຂະແໜງ ການລະອຽດ ເຮັດໃຫ້ບັນດາ ໜ້າວຽກໄດ້ຮັບຜົນສຳເລັດ ເປັນກ້າວໆ. ອັນພົ້ນເດັ່ນແມ່ນ ຂົງເຂດວຽກງານປ້ອງກັນຊາດ- ປ້ອງກັນຄວາມສະຫງົບ, ເຊິ່ງ ຄະນະນຳແຂວງ ໄດ້ເອົາໃຈ ໃສ່ຫັນພະນັກງານ-ນັກຮົບລົງ ກໍ່ສ້າງຮາກຖານການເມືອງ ພັດທະນາຊົນນະບົດຮອບດ້ານ ຕາມ4ເນື້ອໃນ4ຄາດໝາຍ ເຮັດ ໃຫ້ສະພາບມີຄວາມສະຫງົບປອດ ໄພ. ພ້ອມນັ້ນ, ຍັງໄດ້ແລກປ່ຽນ ບົດຮຽນວຽກງານຊາຍແດນນຳ ສສ ຫວຽດນາມ, ສປ ຈີນ ເປັນ ປົກກະຕິຕາມແນວທາງນະໂຍ ບາຍການຕ່າງປະເທດຂອງພັກ. ໃນນີ້, ສາມາດສະກັດກັ້ນປະກົດ ການຫຍໍ້ທໍ້ໄດ້ທ່ວງທັນຕາມບໍລິ ເວນຊາຍແດນ ເປັນຕົ້ນແມ່ນ ບັນ ຫາການຍົກຍ້າຍຕັ້ງພູມລຳເນົາ ແບບຊະຊາຍ, ການລັກລອບ ແຕ່ງດອງ, ບັນຫາຢາເສບຕິດ, ການຄ້າຂາຍເຖື່ອນ ແລະ ບັນຫາ ອື່ນໆທີ່ກ່ຽວພັນ ເຫັນວ່າຂົງເຂດ ວຽກງານດັ່ງກ່າວ ໄດ້ຮັບການ ແກ້ໄຂຫຼຸດລົງຢ່າງມີປະສິດທິ ພາບດີຂຶ້ນ ຖ້າທຽບໃສ່ແຜນການ ບັນລຸໄດ້ 85% ຂຶ້ນໄປ. ສໍາລັບ, ການພັດທະນາເສດ ຖະກິດຂອງແຂວງ ສືບຕໍ່ຂະ ຫຍາຍຕົວຢ່າງຕໍ່ເນື່ອງ ຕາມ ແນວທາງນະໂຍບາຍ6ທາງ ອອກ, ຕາມແລວ 1: 1,4ທາງ ອອກສູ່ຕະຫຼາດພາຍນອກ, ການ ນຳໃຊ້5ທ່າແຮງ ແລະ 22 ແລວທາງປ້ອງກັນຊາດ-ປ້ອງ ກັນຄວາມສະຫງົບ ແລະ ແກ້ໄຂ ຄວາມທຸກຍາກ, ຊຸກຍູ້ສົ່ງເສີມ ການພັດທະນາວິສາຫະກິດຂະ ໜາດນ້ອຍ-ຂະໜາດກາງເປັນ ສິນຄ້າໂອດອບ ລວມມີ 14 ຫົວ ໜ່ວຍ 52 ຜະລິດຕະພັນ ຄື: ເມືອງ ຜົ້ງສາລີ ມີ6ຫົວໜ່ວຍ 21 ຜະ ລິດຕະພັນໄດ້ແກ່: ຊາພາຍາສີ, ຊາຂຽວ, ຊາພຽງໂມຢາ, ຊາ ທ່ອນ, ຊາແສງຄຳລາວລີ ແລະ ເຫຼົ້າຂຽວ ເມືອງໃໝ່ມີ 1 ຫົວໜ່ວຍ4ຜະລິດຕະພັນໄດ້ແກ່ ການຕໍ່າ ຫູກທໍໄໝ; ເມືອງຂວາມີ3ຫົວ ໜ່ວຍ7ຜະລິດຕະພັນໄດ້ແກ່ ນ້ຳເຜີ້ງ, ໄຄແຜ່ນ; ເມືອງສຳພັນ ມີ 1 ຫົວໜ່ວຍຜະລິດຕະພັນໄດ້ ແກ່ແຈ່ວຂ່າ; ເມືອງບຸນເໜືອມີ 1 ຫົວໜ່ວຍໄດ້ແກ່ ເສັ້ນເຝີ ແລະ ເສັ້ນເຂົ້າປຸ້ນ; ເມືອງຍອດອູ ມີ 1 ຫົວໜ່ວຍ 12 ຜະລິດຕະພັນ ໄດ້ແກ່ຫັດຖະກຳໄມ້ປ່ອງ ແລະ ເມືອງບຸນໃຕ້ມີ 1 ຫົວໜ່ວຍ4ຜະລິດຕະພັນ, ເຊິ່ງອັນພົ້ນເດັ່ນໄດ້ ສ້າງຊື່ສຽງໃຫ້ແກ່ ສປປ ລາວ ກໍຄື ຊາວແຂວງຜົ້ງສາລີ ໃນປີ 2019 ຜ່ານມາ, ຜະລິດຕະພັນ ຊາ (ຊາແສງຄຳລາວລີ ) ຂອງ ແຂວງສາມາດຍາດໄດ້ລາງວັນ ຊະນະເລີດ ປະເພດ I ທີ່ຮົງກົງ ສປຈີນ ແລະ ໄດ້ຮັບຄວາມສົນ ໃຈຢ່າງກວ້າງຂວາງຈາກຜູ້ເຂົ້າ ຮ່ວມງານຈາກຫຼາຍປະເທດ. ໃນ ປີ 2020 ເສດຖະກິດແຂວງຜົ້ງ ສາລີ ຈະຂະຫຍາຍຕົວຕາມແຜນ ການ 6,67% ລາຍຮັບສະເລ່ຍ ຕໍ່ຫົວຄົນ 988 ໂດລາສະຫະ ລັດ, ທຽບໃສ່ປີ 2015 ເພີ່ມຂຶ້ນ 199 ໂດລາສະຫະລັດ ໃນນີ້, ຂະແໜງການກະສິກຳ-ປ່າ ໄມ້ກວມເອົາ 48,89%; ອຸດ ສະຫະກຳ-ການຄ້າກວມເອົາ 21,16% ແລະ ການບໍລິການ ກວມເອົາ 29,66%. ສໍາລັບ ຂະ ແໜງກະສິກໍາເປັນສິນຄ້າໄດ້ ຮັບການຊຸກຍູ້ ແລະ ເອົາໃຈໃສ່ ມີເນື້ອທີ່ປູກຢາງພາລາ 17 ພັນ ກວ່າເຮັກຕາ, ເນື້ອທີ່ປູກຊາ 2.404 ກວ່າເຮັກຕາ, ປູກອ້ອຍ 1.759 ກວ່າເຮັກຕາ, ກ້ວຍ 736 ກວ່າເຮັກຕາ, ໝາກແໜງ, ປູກ ພືດຕາມລະດູການ4ພັນກວ່າ ເຮັກຕາ; ປະເພດສັດມີງົວ,ຄວາຍ, ໝູ ແລະ ສັດປີກ, ພົ້ນເດັ່ນແມ່ນ ການລ້ຽງເຜິ້ງ ແລະ ປູກອ້ອຍ ເປັນສິນຄ້າ ເຫັນວ່າມີທ່າກ້າວຂະຫຍາຍຕົວເປັນວົງກວ້າງ, ຂົງເຂດວຽກງານແກ້ໄຂຄວາມ ທຸກຍາກໄດ້ປະຕິບັດນະໂຍບາຍ6ທາງອອກຂອງແຂວງ ດ້ວຍ ການນຳໃຊ້ທຸກແຫຼ່ງທຶນ ແລະ ກຳລັງແຮງສັງລວມ, ຜ່ານການ ກວດກາປະເມີນຜົນເຫັນວ່າ ຄອບ ຄົວທຸກຍາກໄດ້ຫຼຸດລົງຍັງເຫຼືອ 9.987 ຄອບຄົວ, ກວມເອົາ 27,06% ຂອງຈຳນວນຄອບຄົວ ທົ່ວແຂວງ; ບ້ານທຸກຍາກ 329 ບ້ານ, ກວມເອົາ 63,03%, ບ້ານ ພັດທະນາກວມເອົາ 22,67% , ຄອບຄົວພັດທະນາກວມເອົາ 66,35%. ສະຫາຍ ຄຳຜອຍ ວັນນະສານ ໃຫ້ຮູ້ຕື່ມວ່າ: ເພື່ອຈັດຕັ້ງປະຕິບັດ ມະຕິກອງປະຊຸມໃຫຍ່ ຄັ້ງທີ X ຂອງອົງຄະນະພັກແຂວງ ແລະ ແຜນພັດທະນາເສດຖະກິດ-ສັງ ຄົມ5ປີ ໄດ້ກຳນົດເປົ້າໝາຍລະ ອຽດ ໃນນັ້ນ, ສາມາດດຶງດູດການ ລົງທຶນຈາກພາຍໃນ ແລະ ຕ່າງປະ ເທດ 403 ໂຄງການ ມູນຄ່າ 3.470 ຕື້ກີບ ໃນນັ້ນ, ທຶນພາຍ ໃນ 1.494 ຕື້ກີບ, ທຶນຕ່າງປະ ເທດ 1.976 ຕື້ກີບ ເຂົ້າໃສ່ແຕ່ ລະຂົງເຂດວຽກງານ ແລະ ຈຸດສຸມ ຂອງແຜນພັດທະນາ. ຜ່ານການ ຈັດຕັ້ງປະຕິບັດສາມາດຕີລາຄາ ຜົນສຳເລັດໃນການປະຕິບັດແຜນ ພັດທະນາເສດຖະກິດ-ສັງຄົມ ຕາມຕົວເລກຄາດໝາຍຮອງຮັບ ຂອງ ມະຕິ 06/ສພຂ ວ່າດ້ວຍ ການຮັບຮອງເອົາວິໄສທັດຍຸດ ທະສາດ ການພັດທະນາໃຫ້ເສດ ຖະກິດເຕີບໂຕຢ່າງຕໍ່ເນື່ອງ, ໝັ້ນ ທ່ຽງ, ສ້າງຄວາມສົມດູນຂອງ ການເຕີບໂຕແບບຍືນຍົງຕາມ ທິດສີຂຽວ (ເສດຖະກິດ, ສັງ ຄົມ ແລະ ສິ່ງ ແວດລ້ອມ), ຫັນ ເອົາການພັດທະນາຂະແໜງ ກະສິກຳຕິດພັນກັບອຸດສາຫະ ກຳການປຸງແຕ່ງ ແລະ ອຸດສາ ຫະກຳການບໍລິການ-ການທ່ອງ ທ່ຽວເປັນເສດຖະກິດເສົາຄໍ້າ ຕົ້ນຕໍ, ຖືເອົາອຸດສາຫະກຳພະ ລັງງານໄຟຟ້າ ແລະ ບໍ່ແຮ່ເປັນ ເສດຖະກິດເສົາຄໍ້າສຳຮອງ, ດ້ານ ເສດຖະກິດມະຫາພາກສາມາດ ສ້າງລວມຍອດຜະລິດຕະພັນ ພາຍໃນ 7.427 ຕື້ກີບ ເທົ່າກັບ 92,79% ຂອງແຜນການ ທຽບ ໃສ່5ປີຜ່ານມາ, ເພິີ່ມຂຶ້ນ 48,45% ລວມຍອດຜະລິດຕະ ພັນກະສິກຳ-ປ່າໄມ້ 45,65% ຂອງ GDP ເທົ່າກັບ 783,30 ຕື້ ກີບທຽບໃສ່5ປີຜ່ານມາປະຕິ ບັດໄດ້ລື່ນແຜນການ 3,04%, ຜະລິດຕະພັນອຸດສາຫະກຳ-ຫັດ ຖະກຳມີອັດຕາຂະຫຍາຍຕົວ 5,42% ກວມເອົາ 25,26% ຂອງ GDP ເທົ່າກັບ 379,01 ຕື້ກີບ, ປະຕິບັດໄດ້ 73,74%, ການ ບໍລິການມີອັດຕາຂະຫຍາຍຕົວ 6,42% ກວມເອົາ 28,25% ຂອງ GDP ເທົ່າກັບ 472,92 ຕື້ກີບ ປະຕິບັດໄດ້ 85,97%, ຂະແໜງພາສີ-ອາກອນ ແລະ ນຳເຂົ້າກວມ 4,48% ຂອງ GDP, ສະເລ່ຍໃສ່ຫົວຄົນເພີ່ມ ຂຶ້ນຢ່າງຕໍ່ເນື່ອງສະແດງອອກ ໃນປີ 2016 ບັນລຸໄດ້ 857 ໂດລາສະຫະລັດ, ປີ 2017 ໄດ້ 863 ໂດລາສະຫະລັດ, ປີ 2018 ໄດ້ 936 ໂດລາສະຫະລັດ, ປີ 2019 ໄດ້ 960 ໂດລາສະຫະ ລັດ, ປີ 2020 ບັນລຸໄດ້ 988 ໂດລາສະຫະລັດ ທຽບໃສ່ປີ 2015 ເພີ່ມຂຶ້ນ 199 ໂດລາສະຫະລັດ. ສັງຮວມແລ້ວ, ຕະຫຼອດໄລຍະ ຜ່ານມາເຫັນວ່າ: ແຂວງຜົ້ງສາ ລີມີສະຖຽນລະພາບທາງດ້ານການເມືອງທີ່ໜັກແໜ້ນ, ສັງຄົມ ມີຄວາມສະຫງົບ, ການພັດທະນາ ພື້ນຖານໂຄງລ່າງທາງດ້ານເສດ ຖະກິດ-ວັດທະນະທຳ, ສັງຄົມມີ ທ່າກ້າວກະໂດດໃນການຫັນເອົາ ມະຕິ3ສ້າງຂອງພັກ ໃນການສ້າງ ແຂວງເປັນຫົວໜ່ວຍຍຸດທະສາດ, ສ້າງເມືອງເປັນຫົວໜ່ວຍເຂັ້ມ ແຂງຮອບດ້ານ ແລະ ສ້າງບ້ານ ເປັນກຸ່ມບ້ານພັດທະນາ ຕິດ ພັນແໜ້ນກັບແນວທາງປ້ອງກັນ ຊາດ-ປ້ອງກັນຄວາມສະຫງົບ ທົ່ວປວງຊົນຮອບດ້ານ, ຫັນເອົາ ແຜນພັດທະນາເສດຖະກິດ-ສັງຄົມ ລົງສູ່ຮາກຖານປະຊາຊົນ ຕາມເງື່ອນໄຂທ່າແຮງບົ່ມຊ້ອນ ຂອງຕົນ, ເຮັດໃຫ້ບັນດາເມືອງ ມີການພັດທະນາທີ່ມີຈຸດສຸມ ໃນ ນັ້ນ, ໄດ້ນໍາພາ-ຊີ້ນຳອົງການຈັດ ຕັ້ງທ້ອງຖິ່ນ ແລະ ຫົວໜ່ວຍພາກ ທຸລະກິດ, ປະຊາຊົນບັນດາເຜົ່າ ເຂົ້າຮ່ວມໃນການຜະລິດສິນຄ້າ ໂອດອບບົນພື້ນຖານ 1 ເມືຶອງ 1 ຜະລິດຕະພັນ ເຫັນວ່າມີທ່າກ້າວຂະຫຍາຍຕົວຕາມທິດແຜນພັດ ທະນາເສດຖະກິດ-ສັງຄົມສີຂຽວ ຂອງລັດຖະບານກ້າວຂຶ້ນຢ່າງ ບໍ່ຢຸດຢັ້ງ. ໂດຍ: ວັນໄຊ ໄຊສະຫວັດ


ຮອດລະດູລ້ຽງກົບແລ້ວ ການລ້ຽງບໍ່ຍາກດັ່ງທີ່ຄິດ - Lanxang Media SOLE CO.,LTD\nHome ກະສິກຳ ຮອດລະດູລ້ຽງກົບແລ້ວ ການລ້ຽງບໍ່ຍາກດັ່ງທີ່ຄິດ\nແຕ່ລະປີພໍຮອດເດືອນ5ຫຼາຍໆຄອບຄົວພາກັນລ້ຽງກົບເພື່ອໄວ້ເປັນອາຫານ ຫຼື ຂາຍອອກທ້າຍລະດູຝົນ ເຊິ່ງການລ້ຽງກົບນັ້ນກໍບໍ່ໄດ້ຫຍຸ້ງຍາກຫຼວງຫຼາຍ ຂໍພຽງແຕ່ມີພື້ນທີ່ ແລະ ມີເວລາບົວລະບັດເບິ່ງແຍງ ສ່ວນຕົ້ນທຶນກໍພຽງເລັກໜ້ອຍເທົ່ານັ້ນ.\nສະຖານທີ່ລ້ຽງ ຫຼື ສ້າງອ່າງລ້ຽງກົບ ຕ້ອງຢູ່ໃນຮົ້ວເຮືອນທີ່ຕົນເອງອາໄສຢູ່, ພື້ນທີ່ຮາບພຽງ, ໃກ້ແຫຼ່ງນໍ້າສະດວກໃນການລ້ຽງ ຫຼື ອະນາໄມອ່າງ ຫາກເປັນສະຖານທີ່ງຽບສະຫງົບຍິ່ງເປັນການດີ.\nໜອງ ຫຼື ອ່າງລ້ຽງກົບ: ບໍ່ວ່າຈະເປັນອ່າງດິນ ຫຼື ອ່າງຊີເມັນ ກໍຕ້ອງຮັບປະກັນເລື່ອງຄວາມປອດໄພບໍ່ໃຫ້ກົບອອກໄດ້ ແລະ ປາສະຈາກສັດຕູຂອງກົບລົບກວນເຊັ່ນ: ເປັດ,ໄກ່, ງູ,ນົກ, ໜູ, ໝາ,ແມວ.. ດັ່ງນັ້ນ, ຖ້າໜອງ ຫຼື ອ່າງລ້ຽງກົບຢູ່ຫ່າງຈາກທີ່ຢູ່ອາໄສກົບກໍຈະມີ ຄວາມສ່ຽງເກີດຄວາມເສຍຫາຍ.\nປະເພດກົບທີ່ເອົາມາລ້ຽງກໍສາມາດຊອກງ່າຍໂດຍບໍ່ຈໍາເປັນຫຍຸ້ງຍາກທີ່ຈະເພາະພັນເອງ ເນື່ອງຈາກວ່າປັດຈຸບັນມີຫຼາຍຄົນເຮັດການເພາະພັນກົບຂາຍເພື່ອສ້າງລາຍຮັບ ສະນັ້ນຜູ້ທີ່ຈະເອົາໄປລ້ຽງທົ່ວໄປ ຫຼື ລ້ຽງໄວ້ແຮກິນແມ່ນສາມາດຊອກຊື້ໄດ້ຕາມສະຖານທີ່ຕ່າງໆໃກ້ບ້ານທ່ານ ຫຼື ຊອກການຈໍາໜ່າຍທາງອອນລາຍໄດ້ ເຊິ່ງຈະມີຫຼາຍລາຄາອີງຕາມຂະໜາດຄວາມເຕີບ ໃຫຍ່ຂອງກົບນ້ອຍ.\nຫາກບໍ່ເຄີຍລ້ຽງກໍສາມາດຖາມວິທີການດູແລຮັກສາຈາກຜູ້ຂາຍກົບໄດ້ເຊັ່ນກັນ ເພາະຄົນທີ່ເພາະພັນຍ່ອມຮູ້ດີວ່າ ຄວນຈະເບິ່ງແຍງ ແລະ ໃຫ້ອາຫານແນວໃດເພື່ອໃຫ້ກົບເຕີບໃຫຍ່ໄວໄດ້ປະສິດທີພາບ ເຊິ່ງເຂົາເຈົ້າມີບົດຮຽນໃນການລ້ຽງມາແລ້ວ.\nແນ່ນອນການເລືອກຫົວອາຫານ ແລະ ການຖ່າຍເທນໍ້າເປືຶ້ອນກໍມີຄວາມສໍາຄັນ ເພາະກົບນ້ອຍຈະກິນອາຫານຂະໜາດນ້ອຍເມື່ອໃຫຍ່ຂຶ້ນມັນກໍຈະກິນຫຼາຍຂຶ້ນ ແລະ ພື້ນທີ່ລ້ຽງທີ່ອາກາດໂລ່ງ ທໍາຄວາມສະອາດງ່າຍ ຖ່າຍເທນໍ້າສະດວກ ກໍຈະສາມາດກໍາຈັດກິ່ນເໝັນໄດ້ດີ ເຊິ່ງມັນຂຶ້ນກັບການເລືອກສະຖານທີ່ ໃນການລ້ຽງ.\nພັນກົບທີ່ນິຍົມລ້ຽງຜ່ານມາມີຢູ່2ຊະນິດຄື: ກົບນາ ແລະ ກົບບູຟັອກ ໃນນັ້ນ ກົບນາ ຈະໃຊ້ເວລາ 4-5 ເດືອນຈິ່ງຈະເຕີບໂຕເຕັມຂະໜາດ ຫຼື ສາມາດຂາຍອອກໄດ້ (ທີ່ມີຂະໜາດ 4-5ໂຕ/ກິໂລກຣາມ). ກົບພັນນີ້ມີການຈະເລີນເຕີບໂຕໄວ ໂດຍມີອັດຕາການແລກປ່ຽນອາຫານມາເປັນຊີ້ນ ປະມານ 3,4 ກິໂລກຣາມໝາຍຄວາມວ່າ: ໃຊ້ອາຫານຢູ່ 3,4 ກິໂລກຣາມຈະໄດ້ກົບຢູ່ 1 ກິໂລກຣາມ ທັງເປັນກົບທີ່ປະຊາຊົນນິຍົມກິນຫຼາຍກວ່າກົບສາຍພັນອື່ນ.\nກົບບຣູຟັອກ: ຈະແຕກຕ່າງກັບກົບນາຢ່າງຊັດເຈນ ຜິວໜັງສ່ວນໃຫຍ່ຈະລຽບແຕ່ຈະມີບາງສ່ວນ ເປັນສີນ້ຳຕານປົນຂຽວມີຈຸດສີນ້ຳຕານລັກສະນະເດັ່ນທີ່ເຫັນໄດ້ຊັດເຈນຄື: ສ່ວນຫົວເປັນສີຂຽວເຄືອບສີນ້ຳຕານ ແລະ ຢູ່ທາງຂ້າງທ້ອງມີລາຍສີນ້ຳຕານກ້ອງທ້ອງເປັນສີຂາວຂາທັງ4ເປັນລາຍນ້ຳຕານດຳໂຕຕຸ້ຍໂດຍສະເພາະແມ່ນທ້ອງຈະໃຫຍ່ກວ່າກົບນາ ກົບທີ່ໃຫຍ່ເຕັມທີ່ ຈະມີລັກສະນະຄ້າຍຄືກັນກັບອື່ງ. ກົບບຣູຟັອກໂຕຜູ້ທຸກໂຕຈະມີສີເຫຼືອງຢູ່ກ້ອງຄາງສ່ວນກົບໂຕແມ່ຈະເຫັນວົງແກ້ວຫູນ້ອຍກວ່າຕາ.\nຈະລ້ຽງກົບປະເພດໃດກໍດີ ທີ່ສໍາຄັນຢ່າລືມວ່າ ສະຖານທີ່ຕ້ອງພ້ອມລ່ວງໜ້າ, ກົບນ້ອຍທີ່ນໍາມາລ້ຽງຄວນເລືອກໂຕທີ່ໃຫຍ່ ແລະ ແຂງແຮງ ພ້ອມໝັ່ນດູແລຮັກສາ ເພາະກົບມັນຈະກິນກັນເອງໄດ້.


ຊາວຫວຽດນາມຕ່າງປະເທດຢູ່ລາວ ໄດ້ສະຫຼອງປີໃໝ່ປະຈຳຊາດ 2020\n06:01 - 2020/01/21\nຍສໝ - ຕອນຄ່ຳວັນທີ 19 ມັງກອນ, ທີ່ນະຄອນຫຼວງວຽງຈັນ, ປະເທດລາວ, ສະມາຄົມຊາວຫວຽດນາມຕ່າງປະເທດຢູ່ລາວ ໄດ້ສົມທົບກັບສະຖານທູດຫວຽດນາມ ປະຈຳລາວ ໄດ້ຕ້ອນຮັບບຸນປີໃໝ່ປະຈຳຊາດປີ 2020 ຢ່າງຄຶກຄື້ນມ່ວນຊື່ນ.\nເຂດອະນຸສອນສະຖານປະທານໂຮ່ຈີມິນຢູ່ ຄໍາມ່ວນ: ບ່ອນສ້າງສາຍສໍາພັນຄວາມສາມັກຄີ ລະຫວ່າງລາວ - ຫວຽດນາມ\n06:07 - 2020/01/20\nເຂດອະນຸສອນສະຖານປະທານໂຮ່ຈີມິນ ຢູ່ບ້ານຊຽງວາງ, ຕາແສງ ຊຽງເມືອງ, ເມືອງ ໜອງບົກ ແຂວງຄໍາມ່ວນ, ຕັ້ງຢູ່ແຄມແມ່ນໍ້າຂອງທີ່ສວຍງາມ. ກ່ອນນີ້ 90 ກວ່າປີ, ປະທານໂຮ່ຈີມິນໄດ້ມີຊຸມວັນເດືອນເຄື່ອນໄຫວການປະຕິວັດຢູ່ແຫ່ງນີ້. ປັດຈຸບັນ, ເຂດອະນຸສອນສະຖານປະທານ ໂຮ່ຈີມິນ ຢູ່ ຄໍາມ່ວນ ໄດ້ກາຍເປັນສັນຍາລັກອັນສັກກະລະບູຊາ ແລະ ເພີ່ມພູນຄູນສ້າງໃຫ້ແກ່ສາຍພົວພັນໄມຕີຈິດມິດຕະພາບຂອງປະຊາຊົນ2ປະເທດ ລາວ - ຫວຽດນາມ.\n16:30 - 2020/01/18\nຍສໝ - ຫວ່າງແລ້ວນີ້, ເນື່ອງໃນໂອກາດບຸນປີໃໝ່ປະຈໍາຊາດປີຊວດ 2020, ຄະນະພະນັກງານເມືອງຄໍາເກີດ, ແຂວງບໍລິຄຳໄຊ ໄດ້ມາຢ້ຽມຢາມ ແລະອວຍພອນບຸນເຕັດພະນັກງານ, ປະຊາຊົນເມືອງຫວູກວາງ, ແຂວງຮ່າຕິ້ງ (ຫວຽດນາມ).\nຫົວໜ້າສະຖານກົງສູນໃຫຍ່ ລາວ ອວຍພອນປີໃໝ່ແນວໂຮມປະເທດຊາດນະຄອນດ່ານັ້ງ\n16:16 - 2020/01/18\nຍສໝ - ວັນທີ 16 ມັງກອນ, ຫົວໜ້າສະຖານກົງສູນໃຫຍ່ ລາວ ໄດ້ມາຢ້ຽມຢາມ, ອວຍພອນປີໃໝ່ແນວໂຮມປະເທດຊາດນະຄອນດ່ານັ້ງ.\nຄະນະປະຕິບັດງານແຂວງຊຽງຂວາງ, ປະເທດລາວ ອວຍພອນປີໃໝ່ບັນດາພະນັກງານ, ນັກຮົບກໍາລັງປະກອບອາວຸດທະຫານເຂດ 4\n06:56 - 2020/01/17\nຍສໝ - ຫວ່າງແລ້ວນີ້, ທີ່ສຳນັກງານກອງບັນຊາການທະຫານເຂດ 4, ຄະນະປະຕິບັດງານແຂວງຊຽງຂວາງ, ປະເທດລາວ ໄດ້ມາຢ້ຽມຢາມ ແລະອວຍພອນປີໃໝ່ບັນດາພະນັກງານ, ນັກຮົບກໍາລັງປະກອບອາວຸດທະຫານເຂດ 4.\nປີ 2019 ການຮ່ວມມືທາງດ້ານການຄ້າ ລະຫວ່າງ ລາວ-ຫວຽດນາມ ບັນລຸໄດ້ 1.038 ລ້ານໂດລາສະຫະລັດ\n16:58 - 2020/01/16\nການຮ່ວມມືທາງດ້ານການຄ້າ ລະຫວ່າງ ລາວ-ຫວຽດນາມ ໃນໄລຍະໜຶ່ງປີຜ່ານມາ ສາມາດບັນລຸໄດ້ 1.038 ລ້ານໂດລາສະຫະລັດ, ເພີ່ມຂຶ້ນ 12,8% ທຽບໃສ່ປີ 2018, ເປົ້າໝາຍສູ້ຊົນຂອງສອງລັດຖະບານໃນປີນີ້ແມ່ນ ຈະໃຫ້ມີມູນຄ່າການຄ້າສອງຝ່າຍເພີ່ມຂຶ້ນ 15% ແລະ ໃນຊຸມປີຕໍ່ໜ້າ ພວກເຮົາຍັງຈະມີຫລາຍວຽກງານ ທີ່ຈະຕ້ອງພ້ອມກັນຮ່ວມແຮງ ຮ່ວມໃຈໃນທຸກກະຊວງ, ທຸກຂະ ແໜງການໃຫ້ມີໝາກຜົນຫລາຍຂຶ້ນ.\n11:45 - 2020/01/16\nຍສໝ - ຫວ່າງແລ້ວນີ້, ຄະນະພະນັກງານກອງບັນຊາການທະຫານແຂວງຈໍາປາສັກ ນຳທ່ານພັນເອກ ບຸນມາກ ວິລະວົງ ຫົວໜ້າການເມືອງກອງບັນຊາການທະຫານແຂວງຈໍາປາສັກ ໄດ້ມາຢ້ຽມຢາມ ແລະອວຍພອນບຸນເຕັດກອງບັນຊາການທະຫານແຂວງກວ໋າງຫງາຍ ເນື່ອງໃນໂອກາດບຸນປີໃໝ່ປະຈໍາຊາດຫວຽດນາມ.\n11:35 - 2020/01/16\nຄະນະຜູ້ແທນແຂວງຫົວພັນ ອວຍພອນບຸນເຕັດຄະນະພັກ, ອຳນາດການປົກຄອງ ແລະປະຊາຊົນບັນດາເຜົ່າແຂວງແທັງຮ໊ວາ\n16:20 - 2020/01/15\nຍສໝ - ເມື່ອບໍ່ດົນມານີ້, ຄະນະຜູ້ແທນແຂວງຫົວພັນ ນຳໂດຍທ່ານ ວັນໄຊ ແພງຊຸມມາ, ກຳມະການສູນກາງພັກປະຊາຊົນປະຕິວັດລາວ, ເລຂາພັກແຂວງ, ເຈົ້າແຂວງໆຫົວພັນ ໄດ້ມາຢ້ຽມຢາມ, ອວຍພອນບຸນເຕັດຄະນະພັກ, ອຳນາດການປົກຄອງ ແລະປະຊາຊົນບັນດາເຜົ່າແຂວງແທັງຮ໊ວາ.\nຕຳຫຼວດແຂວງຫົວພັນ ສປປ ລາວ ອວຍພອນປີໃໝ່ປະຈໍາຊາດຫວຽດນາມ ພະນັກງານທະຫານຊາຍແດນ ແລະ ຕຳຫຼວດ ແຂວງເງະອານ ສສ ຫວຽດນາມ\n11:37 - 2020/01/15\nຍສໝ - ຫວ່າງແລ້ວນີ້, ຄະນະປະຕິບັດງານກອງບັນຊາການຕໍາຫຼວດແຂວງຫົວພັນ ນຳໂດຍທ່ານພັນໂທ ອຳພອນ ພັນມະຈັນ ຮອງຫົວໜ້າກອງບັນຊາການ ປກສ ແຂວງຫົວພັນ ໄດ້ມາຢ້ຽມຢາມ, ອວຍພອນພະນັກງານ, ນັກຮົບຂອງກອງບັນຊາການທະຫານຊາຍແດນ ແລະ ພະແນກຕໍາຫຼວດ ແຂວງເງະອານ.\n10:55 - 2020/01/15\nຍສໝ - ເພື່ອປະກອບສ່ວນຮັດແໜ້ນນໍ້າໃຈມິດຕະພາບລະຫວ່າງນັກສຶກສາຫວຽດນາມ-ລາວ ເນື່ອງໃນໂອກາດບຸນປີໃໝ່ປະຈໍາຊາດຫວຽດນາມ ປີຊວດ 2020, ໃນລະຫວ່າງວັນທີ 11-12 ມັງກອນ 2020, ຄະນະຊາວໜຸ່ມໂຮງຮຽນວິທະຍາໄລການແພດຮ່າຕິງ ໄດ້ຈັດຕັ້ງງານບຸນ “ເຂົ້າຕົ້ມຂຽວ, ເຕັມໄປດ້ວຍນ້ໍາໃຈໄມຕີຈິດມິດຕະພາບຫວຽດນາມ-ລາວ”.


ຈາກ Osaka ໄປ Hiroshima - ວິທີການໄປຈາກ Osaka ກັບ Hiroshima? - Samurai and Ninja in Japan\nຈາກ Osaka ໄປ Hiroshima – ວິທີການໄປຈາກ Osaka ກັບ Hiroshima?\nວິທີການໄປຈາກ Osaka ກັບ Hiroshima? ການຝຶກອົບຮົມ Shinkansen ໄວແລະທາງເລືອກການຂົນສົ່ງອື່ນໆ\nວິທີທີ່ດີທີ່ສຸດທີ່ຈະມາຈາກ Osaka ໄປ Hiroshima ແມ່ນການຝຶກອົບຮົມໄວໆ shinkansen. ຄ່າໃຊ້ຈ່າຍຂອງ shinkansen ລົດໄຟໄວ (Osaka -Hiroshima) ແມ່ນ ¥ 9710 ສໍາລັບຫນຶ່ງທາງ. ຄ່າໃຊ້ຈ່າຍແມ່ນປະມານ 19420 ກີບ ສໍາລັບການເດີນທາງຮອບ. ການຂັບເຄື່ອນ Osaka-Hiroshima Shinkansen ແມ່ນປະມານ 1 ຊົ່ວໂມງ 30 ນາທີ. ການຝຶກອົບຮົມຢ່າງໄວວາ shinkansen ອອກຈາກ Osaka ຢູ່ 6:00 AM. ການຝຶກອົບຮົມ shinkansen ສຸດທ້າຍລ້າສຸດ ຈາກ Osaka ທີ່ 22:26 PM . ມີການບໍລິການລົດໄຟຟ້າ shinkansen ທຸກໆ 10 ນາທີ. ທ່ານສາມາດຈອງອອນໄລນ໌ແຕ່ວ່າມັນແມ່ນສະດວກທີ່ຈະຊື້ປີ້ຢູ່ສະຖານີ.\nລົດ Shinkansen ຢ່າງໄວວາຈາກ Osaka ກັບ Hiroshima\nCategoriesBlog Lao TagsHiroshima, Osaka, Shinkansen ການຝຶກອົບຮົມໄວ, ການຂົນສົ່ງ, ການຂົນສົ່ງຍີ່ປຸ່ນ, ການຝຶກອົບຮົມ Buulet, ການຝຶກອົບຮົມໄວ, ການເດີນທາງຈາກ Osaka ໄປ Hiroshima, ການເດີນທາງໃນປະເທດຍີ່ປຸ່ນ, ຈາກ Osaka ກັບ Hiroshima, ຍີ່ປຸ່ນ, ລົດເມ, ລົດໄຟ, ວິທີການທີ່ຈະມາຈາກ Osaka ກັບ Hiroshima, ວິທີການທີ່ມີລາຄາແພງ, ວິທີການໄປ, ເຮືອບິນ


ນສຶກສາ ແລະເປັນກັບດັກສຳລັບພວກຄົນຫລາຍລ້ານຄົນຢູ່ໃນທົ່ວໂລກ ທີ່ຕ້ອງເຮັດວຽກເຮັດການຕັ້ງແຕ່ເຊົ້າຮອດຄ່ຳໃນແຕ່ລະມື້ ແຕ່ປານນັ້ນກໍຍັງເກືອບຈະບໍ່ສາມາດຜລິດອາຫານໄດ້ຢ່າງພຽງພໍເພື່ອລໍ່ລ້ຽງຊີວິດຂອງພວກເຂົາເຈົ້າແລະສະມາຊິກ ຂອງຄອບຄົວພວກເຂົາເຈົ້າໃຫ້ດຳລົງຄົງຢູ່ຕໍ່ໄປໄດ້.\nນື່ງໃນບັນດາຜູ້ທີ່ໄດ້ມີບົດບາດສຳຄັນນຳໜ້າ ໃນການຕໍ່ສູ້ກັບຄວາມອຶດຫິວຂອງໂລກ ມາຮອດປັດຈຸບັນນີ້ ແມ່ນນັກວິທະຍາສາດຊາວອີທິໂອເປຍ Dr. Gebisa Ejeta. ເມື່ອວັນທີ່ 11ເດືອນມິຖຸນານີ້ ລັຖມຸນຕຣີຕ່າງປະເທດສະຫະລັຖ ທ່ານນາງ ຄລິນຕັນ ໄດ້ປະກາດໃຫ້ຮູ້ວ່າ Dr. Ejeta ຈະໄດ້ຮັບ ລາງວັນອາຫານໂລກ ຫລື World Food ປະຈຳປີ 2009. ນັບຕັ້ງແຕ່ປີ 1986 ເປັນຕົ້ນມາ ມູນນິທິລາງວັນອາຫານໂລກ ໄດ້ໃຫ້ກຽດແກ່ຜູ້ທີ່ມີຜົນງານດີເດັ່ນດ້ວຍລາງວັນນີ້ ຊຶ່ງເປັນການຮັບຮູ້ພວກທີ່ໄດ້ປະກອບສ່ວນຢ່າງສຳຄັນຕໍ່ການປັປປຸງສະບຽງອາຫານຂອງໂລກນັ້ນ.ຜູ້ທີ່ໄດ້ຮັບລາງວັນປະຈຳປີນີ້ ແມ່ນໄດ້ຮັບການຮັບຮູ້ ຍ້ອນຜົນງານການພັທະນາພັນເຂົ້າຝ້າງ ທີ່ຜະສົມພັນໃໝ່ ທີ່ມີຄວາມຕ້ານທານຕໍ່ສະພາບແຫ້ງແລ້ງ ແລະຫຍ້າ Striga ທີ່ຄຸກຄາມຕໍ່ຜົລປູກນັ້ນ ຍ້ອນວຽກງານຂອງທ່ານໃນການສ້າງສາຕະລາດທ້ອງຖິ່ນທີ່ຈະເລີນຮຸ່ງເຮືອງ ແລະ ຍ້ອນຄວາມພະຍາຍາມຂອງທ່ານໃນການເຝິກອົບລົມພວກຊາວນາຊາວສວນ ກ່ຽວກັບວິທີການກະສິກຳສະມັຍໃໝ່.\nທ່ານນາງລັຖມຸນຕຣີຕ່າງປະເທດຄລິນຕັນ ກ່າວວ່າ Dr. Ejeta ເລີ່ມຕົ້ນການເດີນທາງຂອງທ່ານມາເຖິງຈຸດນີ້ ຈາກຕູບນ້ອຍຫລັງນຶ່ງໃນປະເທດອີທິໂອເປຍ ຊຶ່ງເປັນບ່ອນທີ່ທ່ານກຳເນີດຂື້ນມາ ຈາກມານດາຜູ້ທີ່ມີຄວາມໝັ້ນໝາຍຢ່າງແຮງກ້າ ໃນການສົ່ງເສີມໃຫ້ທ່ານໄດ້ຮັບການສຶກສາສູງໆ.ທ່ານນາງຄລິນຕັນກ່າວຕໍ່ໄປວ່າ ມາບັດນີ້ Dr. Ejeta ໄດ້ເຕືອນໃຫ້ພວກເຮົາທັງຫລາຍຮູ້ວ່າ ລະບົບກະເສດຕະກຳໃດນື່ງ ທີ່ເປັນສາມາດລໍ່ລ້ຽງມວນມະນຸດໄດ້ນັ້ນ ບໍ່ແມ່ນອາໃສກາງຕໍ່ແຕ່ພຽງຄວາມສຳເລັດອັນນື່ງອັນດຽວ ຫລືວ່າຄວາມກ້າວໜ້າໃນດ້ານນື່ງດ້ານດຽວເທົ່ານັ້ນ ແຕ່ມັນຍັງອາໃສວິທີການປະຕິບັດ ທີ່ຄົບຖ້ວນສົມບູນແລະຍືນຍົງຖາວອນນຳອີກ.\nທ່ານນາງລັຖມຸນຕຣີຕ່າງປະເທດຄລິນຕັນກ່າວຕື່ມວ່າ ສະຫະລັຖມີຄວາມໝັ້ນໝາຍທີ່ຈະເປັນຜູ້ນຳໃນການພັທະນາວິທີ ການຮັບມືກັບຄວາມອຶດຫິວໃນລະດັບໂລກແບບໃໝ່ ຄືສະຫະລັດໄດ້ຄົ້ນພົບຫລັກການເຈັດປະການທີ່ເປັນຕົວຄ້ຳລະບົບກະເສດຕະກຳທີ່ຍືນຍົງ ຢູ່ໃນເຂດຊົນນະບົດທົ່ວໂລກ. ພ້ອມດຽວກັນ ສະຫະລັຖກໍຈະຊອກຫາວິທີເພີ່ມຜົນຜລິດການກະເສດຂື້ນ ປະຕິບັດງານເພື່ອຊຸກຍູ້ພາກສ່ວນເອກກະຊົນ ເພື່ອປັບປຸງສາງເກັບມ້ຽນ ການຜລິດແລະປຸງແຕ່ງອາຫານ ແລະປັບປຸງຖະນົນຫົນທາງໃນເຂດຊົນນະບົດ ແລະການຂົນສົ່ງໃຫ້ດີຂື້ນ ສະນັບສະນຸນຄວາມພະຍາຍາມຕ່າງໆໃນການຮັກສາຊັພະຍາ ກອນທຳມະຊາດໄວ້ ເພື່ອໃຫ້ພວກຄົນລຸ້ນລູກຫລານສາມາດໃຊ້ດິນດອນຕອນຫຍ້າປູກຝັງລ້ຽງສັດ ແລະປັບເຂົ້າກັບສະພາບປ່ຽນແປງຂອງດິນຟ້າອາກາດໄດ້ໃນອະນາຄົດ ຂຍາຍຄວາມຮູ້ແລະການອົບລົມໂດຍໃຫ້ການສະນັບສະນູນແກ່ການສຶກສາຄົ້ນຄວ້າແລະການພັທະນາ ຊອກຫາວິທີເພີ່ມແລະຂຍາຍການຄ້າ ສະນັບສະນຸນການປະຕິຮູບດ້ານນະໂຍບາຍ ແລະການ ປົກຄອງທີ່ດີ ແລະສະນັບສະນຸນສົ່ງເສີມພວກແມ່ຍິງແລະຄອບຄົວຂອງພວກເຂົາເຈົ້າ.


ການສົ່ງອອກເຂົ້າສານຂອງຫວຽດນາມ ໄປຍັງອັງກິດ ໃນປີ 2020 ເພີ່ມຂຶ້ນ 116%\n11:35 | 11/05/2021\nຍສໝ - ເຂົ້າສານຂອງຫວຽດນາມ ທີ່ຂາຍຢູ່ອັງກິດ ພາຍໃຕ້ເຄື່ອງໝາຍການຄ້າຄື: Longdan, Golden Lotus, Buffalo (ຂອງ Longdan Supermarket), Green Dragon (ຂອງ Westmill UK) ແລະ Red Ant (ຂອງ MediFood).\nໃນໄລຍະ3ເດືອນຕົ້ນປີ 2021, ຍອດວົງເງິນຂາອອກ-ຂາເຂົ້າຂອງຫວຽດນາມ ກັບລາວ ບັນລຸ 338,6 ລ້ານ ໂດລາສະຫະລັດ, ເພີ່ມຂຶ້ນ 22,5% ເມື່ອທຽບໃສ່ໄລຍະດຽວກັນຂອງປີ 2020\nຫວຽດນາມ: ຍອດມູນຄ່າສິນຄ້າສົ່ງອອກ-ນໍາເຂົ້າຂອງທົ່ວປະເທດບັນລຸ 1,67 ຕື້ໂດລາສະຫະລັດ, ເພີ່ມຂຶ້ນ 53% ເມື່ອທຽບໃສ່ໄລຍະບຸນເຕັດປີຊວດ 2020\nຕາມຫ້ອງການການຄ້າຫວຽດນາມ ປະຈໍາອັງກິດ, ກະຊວງອຸດສາຫະກຳ ແລະການຄ້າຫວຽດນາມ ແລ້ວ, ການສົ່ງອອກເຂົ້າສານຂອງຫວຽດນາມ ໄປຍັງອັງກິດ ໃນປີ 2020 ເພີ່ມຂຶ້ນ 116% ດ້ານປະລິມານ ແລະ 106% ດ້ານມູນຄ່າເມື່ອທຽບໃສ່ປີ 2019. ເຂົ້າສານຂອງຫວຽດນາມ ທີ່ຂາຍຢູ່ອັງກິດ ພາຍໃຕ້ເຄື່ອງໝາຍການຄ້າຄື: Longdan, Golden Lotus, Buffalo (ຂອງ Longdan Supermarket), Green Dragon (ຂອງ Westmill UK) ແລະ Red Ant (ຂອງ MediFood). ເພື່ອສາມາດສ້າງບາດກ້າວບຸກທະລຸກວ່າອີກໃນຕະຫຼາດ ແລະເພີ່ມທະວີຖານະທີ່ຍືນຍົງໃຫ້ເຂົ້າສານຫວຽດນາມ ຢູ່ຕະຫຼາດອັງກິດ ກໍ່ຄືຕະຫຼາດໃຫຍ່ອື່ນໆ, ຂະແໜງເຂົ້າສານຫວຽດນາມ ຕ້ອງຜັນຂະຫຍາຍຍຸດທະສາດເຄື່ອງໝາຍການຄ້າທີ່ເໝາະສົມກັບຕະຫຼາດແຕ່ລະແຫ່ງ.\nກວ່າ 41 ຕື້ USD ແມ່ນຕົວເລກທີ່ເຕັມໄປດ້ວຍຫນ້າປະທັບໃຈກ່ຽວກັບວົງເງິນສົ່ງອອກຜະລິດຕະພັນກະເສດ, ເຄື່ອງປ່າຂອງດົງ, ສິນໃນນ້ຳ ຂອງຫວຽດນາມ ໃນປີ 2020. ເປັນຫນ້າສົນໃຈ ນັ້ນແມ່ນມູນຄ່າການສົ່ງອອກເຂົ້າສານເຕີບໂຕຢ່າງແຮງ, ຄາດວ່າ ບັນລຸກວ່າ3ຕື້ USD. ພິເສດ ລາຄາເຂົ້າສານເພີ່ມຂຶ້ນຢ່າງຕໍ່ເນື່ອງ ສ້າງຂີດໝາຍການເຕີບໂຕຢ່າງແຮງໃນປະຫວັດສາດປະມານ 1 ທົດສະຫວັດຂອງສິນຄ້າປະເພດນີ້.\nໄລຍະຜ່ານມາ, ການສົ່ງອອກເຂົ້າສານຂອງຫວຽດນາມ ບັນລຸລະດັບເຕີບໂຕດີ, ເປັນຕົ້ນກ່ຽວກັບຄຸນນະພາບ, ກາຍເປັນຈຸດເດັ່ນໃນການເຄື່ອນໄຫວສົ່ງອອກ. ພິເສດ ປະເພດສິນຄ້າຜະລິດຕະພັນກະເສດນີ້ ໄດ້ປະສົບຜົນສຳເລັດໃນການສຳຜັດກັບຫລາຍຕະຫລາດທີ່ເຄັ່ງຄັດທາງດ້ານຄຸນນະພາບ, ເຊິ່ງເປັນການຢັ້ງຢືນເຄື່ອງໝາຍການຄ້າຂອງເຂົ້າສານຫວຽດນາມ ເທື່ອລະກ້າວ.\nຕາມທ່ານ ເລກວັກແຢງ ຮອງລັດຖະມົນຕີກະຊວງກະສິກຳ ແລະ ພັດທະນາຊົນນະບົດຫວຽດນາມແລ້ວ, ການສົ່ງອອກເຂົ້າສານທີ່ມີຄຸນນະພາບສູງ ພວມຢືນຢູ່ຕໍ່ຫນ້າກາລະໂອກາດໃຫຍ່ເມື່ອຄວາມຕ້ອງການຂອງຕະຫລາດແມ່ນສູງທີ່ສຸດ. ສະນັ້ນ ບັນດາທ້ອງຖິ່ນ, ວິສາຫະກິດ, ປະຊາຊົນ ຄວນສຸມໃສ່ພັດທະນາບັນດາຜະລິດຕະພັນປອດສານພິດ ທັງນຳມາເຊິ່ງຄຸນຄ່າທາງດ້ານເສດຖະກິດ ທັງຮັບປະກັນຄວາມເປັນມິດກັບສິ່ງແວດລ້ອມ. ນອກນັ້ນ ກໍຄວນເພີ່ມທະວີການປຸງແຕ່ງເພື່ອສ້າງມູນຄ່າເພີ່ມ, ວຽກເຮັດງານທຳ ແລະ ເປັນຕົ້ນແມ່ນຍາດແຍ່ງບັນດາບຸລິມະສິດພາສີ ຍ້ອນມີບັນດາສັນຍາການຄ້າເສລີສຳລັບບັນດາປະເພດສິນຄ້າຜະລິດຕະພັນກະເສດ.\nວົງເງິນການສົ່ງອອກຂອງຫວຽດນາມ ໄປຍັງອັງກິດ ບັນລຸເກືອບ 600 ລ້ານໂດລາສະຫະລັດ\nຍສໝ - ນີ້ແມ່ນລະດັບການເຕີບໂຕທີ່ເປັນໜ້າປະທັບໃຈໃນສະພາບທີ່ການສົ່ງອອກໄປຍັງຕະຫຼາດອື່ນໆປະສົບກັບຄວາມຫຍຸ້ງຍາກຍ້ອນພະຍາດໂຄວິດ-19.\nຍອດວົງເງິນການຄ້ານໍາເຂົ້າ-ສົ່ງອອກລະຫວ່າງສອງປະເທດ ຫວຽດນາມ - ອັງກິດ ຄາດວ່າຍັງບັນລຸໄດ້ 5,55 ຕື້ໂດລາສະຫະລັດ ໃນປີ 2020\nຍສໝ - ປະຈຸບັນ, ຄວາມສາມາດຮ່ວມມືໃນຂົງເຂດການຄ້າລະຫວ່າງສອງປະເທດຍັງໃຫຍ່ຫຼວງຢູ່, ເມື່ອມູນຄ່າສິນຄ້າຫວຽດນາມ ສົ່ງອອກສູ່ອັງກິດ ກວມພຽງ 1% ຍອດວົງເງິນນຳເຂົ້າຂອງອັງກິດ ແລະມູນຄ່າສິນຄ້ານຳເຂົ້າຂອງຫວຽດນາມ ກວມພຽງ 0,17% ມູນຄ່າສິນຄ້າອັງກິດສົ່ງອອກສູ່ໂລກ.\nໃນປີ 2020, ຫວຽດນາມ ແມ່ນໜຶ່ງໃນບັນດາພື້ນຖານເສດຖະກິດມີລະດັບເຕີບໂຕສູງທີ່ສຸດໃນໂລກ\nຍສໝ - ຫວຽດນາມ ແມ່ນໜຶ່ງໃນບັນດາພື້ນຖານເສດຖະກິດມີລະດັບເຕີບໂຕສູງທີ່ສຸດໃນໂລກ ຍ້ອນມີການຟື້ນຟູການເຄື່ອນໄຫວຢູ່ໃນປະເທດໂດຍໄວ ແລະມີການເຄື່ອນໄຫວສົ່ງອອກຢ່າງແຮງ...\nTags: ຫວຽດນາມ ເຂົ້າສານ ອັງກິດ ສົ່ງອອກ\nຮ່າໂນ້ຍຜັນຂະຫຍາຍຮູບແບບ “ສຸກສາລາ ອອນໄລ” ແຫ່ງທຳອິດ\nສະມາຊິກທິມບານເຕະຍິງ ຫວຽດນາມ 10 ຄົນໄປຮອດອິນເດຍ ເພື່ອເຂົ້າຮ່ວມ Asian Cup\nທະນາຄານ Standard Chartered ຄາດຄະເນວ່າ GDP ຂອງຫວຽດນາມ ຈະເຕີບໂຕ 6,7% ໃນປີ 2022.\nກອງປະຊຸມທົ່ວປະເທດຜັນຂະຫຍາຍວຽກງານກໍ່ສ້າງພັກ ປີ 2022\n•ຈັດຕັ້ງພິທີໄຫວ້ອາໄລ ທ່ານອະດີດ ຮອງນາຍົກລັດຖະມົນຕີ ຫງວຽນກົນ ຢ່າງສົມກຽດ\n•ທະນາຄານໂລກ WB: ເສດຖະກິດຫວຽດນາມຈະມີອັດຕາເລັ່ງເພີ່ມຂຶ້ນໃນປີ 2022\n•ບຸນເຕັດປີຂານ 2022: ເບິ່ງແຍງດູແລບຸນເຕັດໃຫ້ແກ່ຄອບຄົວທຸກຍາກ, ເດັກປະສົບກັບຄວາມຫຍຸ້ງຍາກ\n•ສືບຕໍ່ຍູ້ແຮງ, ຍົກສູງພາບພົດ, ບົດບາດຂອງຫວຽດນາມ ທີ່ເວທີປາໄສ UNESCO


ແຈ້ງການຈາກຄະນະກໍາມະການປ້ອງກັນເມືອງໂພນໂຮງ ແຂວງວຽງຈັນ | ຂ່າວທັນເຫດການ\nHome ຂ່າວປະຈຳວັນ ແຈ້ງການຈາກຄະນະກໍາມະການປ້ອງກັນເມືອງໂພນໂຮງ ແຂວງວຽງຈັນ\nຄະນະກໍາມະການປ້ອງກັນ, ສະກັດກັນພະຍາດໂຄວິດ 19 ເມືອງໂພນໂຮງແຈ້ງການເພື່ອສືບຕໍ່ຈັດຕັ້ງປະຕິບັດມາດຕະການດັ່ງນີ້:1.ສືບຕໍ່ເພີ່ມທະວີການໂຄສະນາ, ສຸຂະສຶກສາ ແລະ ເປັນເຈົ້າການປະຕິບັດມາດຕະການປ້ອງກັນເຊື້ອພະຍາດໂຄວິດ 19.2.ສືບຕໍ່ປິດກິດຈະການຮ້ານບັນເທີງ, ຮ້ານຄາລາໂອເກະ, ຮ້ານກິນດື່ມ, ຮ້ານອາຫານບຸບເຟທຸກປະເພດ, ຮ້ານອິນເຕີເນັດຄາເຟ, ຮ້ານເກມ, ຮ້ານນວດ-ສະປາ, ຮ້ານຮົມຢາພື້ນເມືອງ, ຮ້ານສະນຸກເກີ, ສັງວຽນຕີໄກ່, ສູນກິລາໃນຮົ່ມ, ຫ້າມຈັດກິດຈະກໍາເຕະບານ, ຕີມວຍ ແລະ ອື່ນໆ.\n3.ໃຫ້ກອງບັນຊາການ ປກສ ເມືອງ ປີດບໍລິການເອກະສານຊົ່ວຄາວຈົນກວ່າຈະມີຄໍາສັ່ງໃຫ້ສືບຕໍ່ຈຶ່ງຈັດຕັ້ງປະຕິບັດ.4.ຫ້າມບໍ່ໃຫ້ບ້ານຮັບເອົາຜົນລະເມືອງທີ່ຍົກຍ້າຍມາແຕ່ຈຸດອື່ນທີ່ມີການແຜ່ລະບາດຂອງພະຍາດໂຄວິດ 19 ຫຼື ມາຈາກຈຸດທີ່ມີຄວາມສຽງ ຍົກເວັ້ນກໍລະນີຈໍາເປັນ ແລະ ຕ້ອງໄດ້ຮັບການສັກວັກຊີນຄົບສອງເຂັມ, ມີໃບເດີນທາງຈາກຄະນະສະເພາະກິດບ່ອນທີ່ຜູ້ຈະມາອອກໃຫ້ຈຶ່ງອະນຸຍາດໃຫ້ມາໄດ້.5. ສືບຕໍ່ປີດບັນດາໂຮງຈັກ, ໂຮງງານ, ຫົວໜ່ວຍຫັດຖະກໍາທີ່ຢູ່ໃນເຂດ ຫຼື ກໍານົດເປັນບ້ານແດງ ຍົກເວັ້ນໂຮງຈັກ, ໂຮງງານທີ່ມີຫໍພັກພະນັກງານປະຈໍາ ແລະ ພະນັກງານໄດ້ສັກຢາວັກຊີນຄົບທັງສອງເຂັມແລ້ວ.\n6.ສືບຕໍ່ຫ້າມປະຊາຊົນ ຫຼື ບຸກຄົນເດີນທາງເຂົ້າອອກທ້ອງຖີ່ນ ຫຼື ເຂດທີ່ມີການຕິດເຊື້ອຢ່າງເດັດຂາດ.7.ຫ້າມຈັດງານລ້ຽງສັງສັນ, ຊຸມແຊວ, ມົ້ວສຸມ (ເຫຼົ້າ-ເບຍ) ທຸກຮູບແບບໃນທຸກສະຖານທີ່.8. ກໍານົດບ້ານໃໝ່ ເປັນບ້ານແດງ (ບ້ານທີ່ມີການລະບາດຂອງເຊື້ອພະຍາດໂຄວິດ19) ຢູ່ເມືອງໂພນໂຮງ ແລະ ໃຫ້ປີດບ້ານຈົນກວ່າຈະບໍ່ມີການແຜ່ລະບາດຂອງພະຍາດໂຄວິດ 19. ພ້ອມນີ້ໃຫ້ຢຸດເຊົາກິດຈະການຊົ່ວຄາວຂອງຫົວໜ່ວຍກິດຈະການທຸກໆກິດຈະການຢູພາຍໃນບ້ານ. – ຢູ່ບ້ານອື່ນໆໃຫ້ເອົາໃຈໃສ່ ແລະ ເປັນເຈົ້າການໃນການຕິດຕາມຄົນເຂົ້າ-ອອກ ແລະ ປະຕິບັດມາດຕະການຕາມຄໍາສັ່ງຂອງຂັ້ນເທິງຢ່າງເຂັ້ມງວດ, ມີການລາຍງານຢ່າງເປັນປົກກະຕິ.\nPrevious articleອາເມລິກາ ມອບເງິນ 500,000 ໂດລາ ໃຫ້ໂຄງການອົງຄະທຽມ ແລະ ເຄື່ອງຄໍ້າຊູ ເພື່ອປັບປຸງຄວາມເປັນຢູ່ທີ່ດີ ໃຫ້ແກ່ຄົນພິການ\nNext articleຊົມເຊີຍເຈົ້າໜ້າທີ່ ປກສ ເມືອງປາກຊັນ ມ້າງຄະດີກຸ່ມແກ້ງລັກລົດຈັກໄດ້


5 ຍຸດທະສາດ ການຄຸ້ມຄອງການນໍາເຂົ້ານໍ້າມັນເຊື້ອໄຟ ແລະ ສິນຄ້າອຸປະໂພກ-ບໍລິໂພກ ສິນຄ້າໃນທ້ອງຕະຫລາດ | Lao Today\nວັນທີ 27 ພຶດສະພາ 2022ນີ້, ທີ່ສະໂມສອນຂອງຄະນະໂຄສະນາອົບຮົມສູນກາງພັກ, ຄະນະໂຄສະນາອົບຮົມສູນກາງພັກ, ທະນາຄານແຫ່ງ ສປປ ລາວ, ກະຊວງອຸດສາຫະກໍາ ແລະ ການຄ້າ (ອຄ) ສົມທົບກັນຈັດພິທີປາຖະກະຖາ ກ່ຽວກັບ ການຄຸ້ມຄອງດ້ານການເງິນ – ເງິນຕາ ແລະ ການຄຸ້ມຄອງລາຄາສິນຄ້າອຸປະໂພກ-ບໍລິໂພກ.\nທ່ານ ນາງຈັນສຸກ ແສງພະຈັນ ຮອງລັດຖະມົນຕີກະຊວງອຸດສາຫະກໍາ ແລະ ການຄ້າ ໄດ້ປາຖະກະຖາກ່ຽວກັບສະພາບການຄຸ້ມຄອງການນໍາເຂົ້ານໍ້າມັນເຊື້ອໄຟ ແລະ ສິນຄ້າອຸປະໂພກ-ບໍລິໂພກ ການຄຸ້ມຄອງລາຄາສິນຄ້າໃນທ້ອງຕະຫລາດທີ່ມີທ່າອ່ຽງສູງໃນປັດຈຸບັນ; ເພື່ອເຮັດໃຫ້ສະພາບລາຄາສິນຄ້າໃນທ້ອງຕະຫລາດພາຍໃນບໍ່ມີການເໜັງຕີງແຮງ ຫລຸດຜ່ອນຜົນກະທົບຕໍ່ຊີວິດການເປັນຢູ່ຂອງປະຊາຊົນ ລັດຖະບານ ກໍຄື ກະຊວງ ອຸດສາຫະກຳ ແລະ ການຄ້າ ໄດ້ກໍານົດຫລາຍນິຕິກໍາ ແລະ ວາງມາດຕະການຕ່າງໆອອກມາເປັນແຕ່ລະໄລຍະ ຊຶ່ງມາດຕະການທີ່ສໍາຄັນຈໍານວນໜຶ່ງທີ່ນໍາໃຊ້ໃນປັດຈຸບັນຄື:\nຍຸດທະສາດທີ 1: ກອງທຶນຄັງແຮເຂົ້າ ກອງທຶນດັ່ງກ່າວຈະນໍາໃຊ້ເຂົ້າເພື່ອແຊກແຊງລາຄາເຂົ້າສານ ຫຼື ຂາຍໃນລາຄາແຊກແຊງ ໃນລາຄາທີ່ລາຄາເຂົ້າສານມີການເໜັງຕີງຂຶ້ນສູງເກີນເພດານທີ່ລັດກໍານົດໃຫ້;\nຍຸດທະສາດທີ 2: ການຕິດຕາມກວດກາລາຄາສິນຄ້າຕາມທ້ອງຕະຫຼາດເປັນປະຈໍາ ຂະ ແໜງ ອຄ ກໍໄດ້ມີການຕິດຕາມສະພາບການສະໜອງ ແລະ ລາຄາຕາມທ້ອງຕະຫຼາດເປັນປະຈໍາແຕ່ລະວັນ ເພື່ອປ້ອງກັນການສວຍໂອກາດທຸກຮູບແບບ; ຍຸດທະສາດທີ 3: ກໍານົດໂຄງປະກອບ ລາຄາຂາຍຍົກ-ຍ່ອຍ ການຄຸ້ມຄອງລາຄາສິນຄ້າ ແລະ ຄ່າບໍລິການ ໂດຍສະເພາະສິນຄ້າໃນບັນຊີຄວບຄຸມ ຫຼື ສິນຄ້າ ທີ່ມີຜົນກະທົບຕໍ່ຊີວິດການເປັນຢູ່ຂອງປະຊາຊົນ ແລະ ມີຄວາມອ່ອນໄຫວສູງ ໂດຍສະເພາະປະເພດ ສະບຽງອາຫານ ເຊັ່ນ: ເຂົ້າກິນ, ຊີ້ນໝູ, ງົວ, ຄວາຍ, ໄຂ່, ໄກ່ປອກ, ເປັດປອກ, ປານິນ ແລະ ພືດຜັກຕ່າງໆ;\nຍຸດທະສາດທີ 4: ດັດສົມການສະໜອງ ແລະ ຄວາມຕ້ອງການ ຫຼື ແຜນດຸ່ນດ່ຽງ ເພື່ອໃຫ້ການສະໜອງພຽງພໍ ກັບຄວາມຕ້ອງການຂອງສັງຄົມ ແລະ ເພື່ອປ້ອງກັນບັນຫາສິນຄ້າຂາດແຄນ ແລະ ສວຍໂອກາດກັກຕຸນ ແລະ ຂຶ້ນລາຄາ,\nຍຸດທະສາດທີ 5: ເຄື່ອງມືດ້ານນິຕິກໍາ ເປັນຕົ້ນແມ່ນນໍາໃຊ້ມາດຕະການ ພາຍໃຕ້ ດໍາລັດ 474/ນຍ ລົງວັນທີ 18 ພະຈິກ 2010 ເປັນເຄື່ອງມືທາງດ້ານນິຕິກໍາທີ່ສໍາຄັນ ໃນການຄຸ້ມຄອງລາຄາສິນຄ້າ.\nທ່ານ ນາງຈັນສຸກ ແສງພະຈັນ ຮອງລັດຖະມົນຕີກະຊວງອຸດສາຫະກໍາ ແລະ ການຄ້າ ຍັງໄດ້ຮຽກຮ້ອງມາຍັງບັນດາທ່ານທີ່ເຂົ້າຮ່ວມຮັບຟັງ ກໍຄືຜູ້ບໍລິໂພກຈົ່ງມີສະຕິໃນສະພາບການທີ່ມີຄວາມຫຍຸ້ງຍາກຄືໃນປັດຈຸບັນ ຈົ່ງຊ່ວຍກັນຮັບຮູ້ ແລະ ເຂົ້າໃຈສະຖານະການ ພ້ອມທັງຕິດຕາມສະພາບການຢ່າງໃກ້ຊິດ ແລະ ຕ້ອງຊ່ວຍກັນໃນການປະຢັດມັດທະຍັດໃຊ້ຈ່າຍໃນສິ່ງທີ່ຈໍາເປັນ ໃນຍາມທີ່ມີຄວາມຫຍຸ້ງຍາກທາງດ້ານເສດຖະກິດ ໂດຍສະເພາະ ແມ່ນການຊົມໃຊ້ນໍ້າມັນເຊື້ອໄຟ. ຖ້າຫາກພົບເຫັນການສວຍໂອກາດຂຶ້ນລາຄາສິນຄ້າ ສາມາດໂທແຈ້ງ ສາຍດ່ວນ 1510 ແລະ\nPrevious articleຜູ້ວ່າການທະນາຄານແຫ່ງ ສປປ ລາວ ໄດ້ຢືນຢັນຈະແກ້ບັນຫາທີ່ກ່ຽວພັນກັບເງິນຕາ\nNext articleຍິນດີນໍາ ສາດສະດາຈານ ແລະ ຮອງສາດສະດາຈານ ຂອງ ສ ປປ ລາວ ມີທ່ານໃດແນ່ ລາຍຊື່ຕາມນີ້


ໄຫວ້ພຣະສູດມົນ: ວິທີສົມມາພໍ່ແມ່ ໃນວັນຄ້າຍວັນເກີດ ແລະໂອກາດໃດກໍໄດ້ ເຊັ່ນປີໃໝ່ ເຂົ້າພັນສາ ອອກພັນສາເປັນຕົ້ນ\nວິທີສົມມາພໍ່ແມ່ ໃນວັນຄ້າຍວັນເກີດ ແລະໂອກາດໃດກໍໄດ້ ເຊັ່ນປີໃໝ່ ເຂົ້າພັນສາ ອອກພັນສາເປັນຕົ້ນ\n- ຫຼັງຈາກໄຫວ້ພຣະໃນຫ້ອງພຣະແລ້ວ ໃຫ້ເອົາຂັ້ນສົມມາພໍ່ແມ່ ທີ່ກຽມໄວ້ແລ້ວ ພ້ອມເຄື່ອງສົມມາ (ຂອງຂວັນ) ໄປຫາພໍ່ແມ່ທີ່ໃດກໍໄດ້ ເຫັນວ່າສົມຄວນໃນເຮືອນຕົນນັ້ນ ພໍ່ນັ່ງຂວາ ແມ່ນັ່ງຊ້າຍ ແລ້ວລູກຈຶ່ງຂາບລົງ ໃສ່ຕັກພໍ່ 1 ຄັ້ງ, ໃສ່ຕັກແມ່ 1 ຄັ້ນແລ້ວຍົກຂັນສົມມາ(ຂັນ5ພ້ອມຂອງຂວັນ) ໃສ່ຫົວແລ້ວກ່າວ ເປັນພາສາປາລີວ່າ ດັ່ງນີ້:\n(ສິ່ງທີ່ກ່າວເທິງນັ້ນ ເວົ້າສະເພາະທີ່ທ່ານກຽມໄວ້ແລ້ວ ຫຼືມີແລ້ວ ຫຼຶຖ້າບໍ່ມີ ກໍເອົາແຕ່ດອກໄມ້ ແລະທຽນແນວລະຄູ່ກໍໄດ້)\n1. ຄຳຄາຣະວະ ເປັນພາສາປາລີ.\nມາຕາ ປິຕຸ ປະມາເທນະ ທວາຣະຕະເຍ ນະກະຕັງ ເມ ໂທສັງ ອະນາຄະຕັງ ເມ ໂທສັງ ປັດຈຸປັນນັງ ເມ ໂທສັງ ສັບພັງໂທສັງ ຍັງ ຍັງ ໂທສັງ ຂະມະຕຸໂນ ພັນເຕ (ວ່າແບບດຽວ ໃຫ້ຄົບ3ຫົນ)\n2. ຄຳຄາຣະວະ ເປັນພາສາລາວ.\nກາຍະກັມສາມ ວາຈີກັມສີ່ ມະໂນກັມສາມ ບາບເພາະໂລໂພ ບາບເພາະໂທໂສ ບາບເພາະ ໂມໂຫ ບາບເພາະບູຣານະກັມ ບາບເພາະເວລານະກັມ ບາບເພາະປັດຈຸບັນ ບາບເພາະໄດ້ ສະຫຼັ້ງພັ້ງພາດ ລ່ວງເກີນ ຫຼົງລືມ ບໍ່ຮູ້ ບໍ່ເຂົ້າໃຈ ຕໍ່ໜ້າ ລັບຫຼັງ ທີ່ເກີດຂຶ້ນຕໍ່ພໍ່ແມ່ນັ້ນ ຂໍຈົ່ງໃຫ້ພໍ່ແມ່ອົດຍັງໂທດຕໍ່ລູກຢ່າໃຫ້ມີບາບກັມເທີນ, ລູກຮູ້ຊາບເຊິ່ງແລ້ວ ເຖິງບຸນຄຸນ ທີ່ພໍ່ແມ່ ໄດ້ໃຫ້ລູກເກີດມາ ລ້ຽງລໍ່າອຸປະຖັມຈົນໃຫຍ່ກ້າເຖິງພຽງນີ້ ລູກຈະຕອບແທນບູຊາ ຄຸນພໍ່ແມ່ ດ້ວຍການປະຕິບັດຕົນເປັນຄົນດີ ແລະລ້ຽງລໍ່າພໍ່ແມ່ຄືນ ຂໍໃຫ້ພໍ່ແມ່ອາຍຸໝັ້ນ ຂວັນຍືນ ເປັນຮົ່ມໂພໄຊແກ່ລູກຕະຫຼອດໄປເທີ່ນ ສາທຸ ສາທຸ ສາທຸ ອະນຸໂມ ທາມີ.\n- ເວົ້າຈົບແລ້ວ ຍືນຂອງສົມມາໃຫ້ພໍ່ແມ່ ແລ້ວຂາບທີ່ຕັກພໍ່ແມ່ ພໍ່ຫຼືແມ່ຈະໃຫ້ພອນລູກຕາມຄວາມ ພໍໃຈ ແລ້ວລູກກໍຂາບທີ່ຕັກພໍ່ແມ່ ແລ້ວເປັນອັນຈົບພິທີຄາຣະວະພໍ່ແມ່ (ວິທີສົມມາຄາຣະວະພໍ່ແມ່ ນັ້ນເຮັດໄດ້ທັງໃນວັນເກີດ, ວັນເຂົ້າພັນສາ, ວັນອອກພັນສາ ແລະວັນປີໃໝ່ລາວ ວັນໃດວັນໜຶ້ງ)\nຂຽນໂດຍ ລູກຊາວດອນ ທີ 07:13\nວິທີສົມມາພໍ່ແມ່ ໃນວັນຄ້າຍວັນເກີດ ແລະໂອກາດໃດກໍໄດ້ ເ...\nໄຫວ້ພຣະປະຈຳວັນແບບຫຍໍ້ ເໝາະແກ່ຜູ່ເວລານ້ອຍ ( ໄຕ້ທຽນ ຈູດທູບ ຂາບລົງ ໓ ຄັ້ງ ) ---------- ຄຳບູຊາດອກໄມ້ .( ຍົກຂັນດອກໄມ້ທູບທຽນ ) ...\nຄຳໄຫວ້ພຣະ ແບບຫຍໍ້ ໄຫວ້ພຣະເຊົ້າ-ແລງສຳລັບຄະຣາວາດ ຢູ່ທີ່ເຮືອນ, ...\n- ຫຼັງຈາກໄຫວ້ພຣະໃນຫ້ອງພຣະແລ້ວ ໃຫ້ເອົາຂັ້ນສົມມາພໍ່ແມ່ ທີ່ກຽມໄວ້ແລ້ວ ພ້ອມເຄື່ອງສົມມາ (ຂອງຂວັນ) ໄປຫາພໍ່ແມ່ທີ່ໃດກໍໄດ້ ເຫັນວ່າສົມຄວນໃນເຮືອນຕົນນັ...\n- ມະນຸດທຸກຄົນ ມີວັນເກີດວັນດຽວ ຄືວັນແຮກເກີດ, ຄົນສະໄໝກ່ອນໆ ບໍ່ທັນມີໂຮງໝໍ ຄົນລາວມັກຈະເກີດລູກທີ່ ເຮືອນຂອງຕົນ ໂດຍມີໝໍຕະໝອບ(ໝໍຕຳແຍ) ປະຈຳບ້ານເປັນຜ...\n- ເກິ່ນນຳ -ເມື່ອຈະໄຫວ້ພຣະ, ສູດມົນ, ທຳບຸນວັດ, ບຸນເຮືອນ ຫຼືຈະທຳພິທີກັມໃດໆ ກ່ຽວກັບສາສນາ ມັກຈະກ່າວ ຄຳປ່າວເທວະດາ ຫຼືສັກເຄເທວະດາ. - ການສັກເ...\n- ພຸດທະສາສະນິກກະຊົນ ທົ່ວໂລກນິຍົມປະກອບການສູດ, ຟັງ ແລະພິທີໄຊະຍະມຸງຄຸນຢ່າງຍິ່ງ, ແຕ່ການປະກອບການສູດ, ຟັງ ແລະຈັດພິທີໄຊຍະມຸງຄຸນເພື່ອຫຍັງ ? ຫຼາຍຄົນ...\n- ພຣະພຸດທະຮູບບູຊາ ແລະຖືຄອງເພື່ອປ້ອງກັນ ແລະເພື່ອໃຫ້ເກີດໂຊກລາບວາດສະໜານັ້ນ ຄົນລາວບູຮານຖືໜັກ ຖືໜ້າຈົນກາຍເປັນຈິດສຳນຶກຂອງຄົນລາວ ແລະຄົນອາຊີ ທາງໄທຍ...\nວິທີນັ່ງສະມາທິ(ຫຍໍ້) ການໄປສົມໂພດພຣະມີການນິຍົມກັນຢ່າງແຜ່ຫຼາຍ ແລະເປັນຍອດປາຖນາຂອງຍາດໂຍມລາວທຸກ ຄົນ ເພາະຖືວ່າ ເປັນການທໍາບຸນທີ່ບັນດານຜົນສໍາເລ...\n໑. ສະມາທິພາວະນາ ຫຼືກັມມະຖານພາວະນາ\n- ໃນສມັຍພຸທທະກາລ ປາກົຕຄໍາວ່າ "ສມາທິພາວນາ" ສ່ວນຄໍາວ່າ "ກັມມະຖານພາວນາ" ປາກົຕໃນເວລາລ່ວງມາແລ້ວ ຈາກພຸທທະກາລ ບໍ່ສາມາຖຄົ້ນຫາ ...\nບົດສູຕ ຫລັງສູຕສົມໂພດຂອງອຸປາສົກ-ອຸປາສິກາ ຊໍາຮະໂດຍ ພຣະຄຣູເນືອງພິລັກ ໂຊຕິທອນ ---- ບົດສູຕພຸດທະຄຸນ ອິຕິປິໂສ ພະຄະວາ ອະຣະຫັງສັມມາ...


ວັນຈັນ ທີ2ຕຸລາ ຄ.ສ. 2017 | 12:09:00\n(VOVWORLD) -ປະຈຸບັນ, ບັນດາແຂວງເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມ ພວມຢູ່ໃນໄລຍະນ້ຳຂຶ້ນ ເມື່ອນ້ຳແກ່ງຈາກຍອດແມ່ນ້ຳໄຫຼລົງພ້ອມກັບດິນນ້ຳຖ້ວມ, ສັດນ້ຳມາສູ່ເຂດດິນທີ່ອຸດົມສົມບູນນີ້. ໃນທຸກວັນນີ້, ຊາວປະມົງຢູ່ແຫ່ງນີ້ພວມເກັບກູ້ພືດຜັກຫຼືຂ້ອງຄາກັບວຽກງານຫາປາຢູ່ແມ່ນ້ຳຂອງ\nຊຸມມື້ນີ້, ປະຊາຊົນຢູ່ເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມ ພວມຂ້ອງຄາກັບວຽກງານຈັບຫາປາໃນຍາມນ້ຳຂຶ້ນ, ຊຶ່ງຈັບຫາໄດ້ກຸ້ງ, ປາບໍ່ຈັກວ່າເທົ່າໃດຈາກຍອດແມ່ນ້ຳຂອງເດີນຕາມລຳແມ່ນ້ຳມາ. ປີນີ້ ເກີດມີນ້ຳຖ້ວມໄວກວ່າ ແລະ ລະດັບນ້ຳສູງກວ່າເມື່ອທຽບໃສ່ທຸກປີກ່ອນນີ້, ອັນໄດ້ເຮັດໃຫ້ບັນດາເນື້ອທີ່ນາທີ່ກ້ວາງໃຫຍ່ຖືກນ້ຳຖ້ວມ.ຍາມເຊົ້າໃນແຕ່ວັນ, ເຮືອຫາປານ້ອຍໃຫຍ່ນັບຮອ້ຍລຳຈາກທຸກບ່ອນໄດ້ມາເຕົ້າໂຮມຢູ່ນີ້ເພື່ອຊື້ຂາຍກຸ້ງ, ປາທີ່ຈັບຫາມາໄດ້ໃນຕອນກາງຄືນ.\nຢູ່ ເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມໃນຍາມນ້ຳຂຶ້ນ, ມີສິນໃນນ້ຳພິເສດ ນັ້ນແມ່ນປາຊອຍ. ປາຊອຍເຖິງວ່າເປັນໂຕນ້ອຍກໍຕາມ, ແຕ່ມັນແຊບ ແລະ ຫອມ, ສາມາດປຸງແຕ່ງອາຫານໄດ້ຫຼາຍເຍື່ອງ ຄື: ຕົ້ມແກງສົ້ມ, ຕົ້ມເຄັມຫຼືເຮັດຢໍປາ… ຢູ່ນະຄອນເກີນເທີ, ມີບາງໄລຍະ, ປາຊອຍຖືກຂາຍດ້ວຍລາຄາເຖິງ2ແສນດົງ/ໂລ. ຖ້າຫາກບໍ່ໄປຕະຫຼາດແຕ່ເຊົ້າ ກໍຈະບໍ່ເຫຼືອປາຊອຍຈັກໂຕເພື່ອຊື້ເລີຍ. ປ້າ ຫງວຽນທິຫງອດ ຢູ່ຕາແສງວິ້ງຈິງ, ເມືອງວິ້ງແທກ ແບ່ງປັນວ່າ :\n“ ປາຊອຍໃນປະຈຸບັນ, ມີຫຼາຍຄົນຊື້, ດັ່ງນັ້ນ ລາຄາກໍແພງຂຶ້ນ. ເມື່ອກ່ອນນີ້, ປາຊອຍ, ຂາຍຖືກທີ່ສຸດ. ລາຄາປາຊອຍໃນປະຈຸບັນ ສູງກວ່າຊີ້ນໝູ ແລະ ປາຊະນິດອື່ນໆ. ໃນຍາມຕົ້ນລະດູນ້ຳຖ້ວມ, ປາຊອຍຖືກຂາຍດ້ວຍລາຄາ 1 ແສນດົງຕໍ່ໂລ.”\nບໍ່ພຽງແຕ່ຊາວປະມົງທີ່ຂ້ອງຄາກັບວຽກງານຈັບຫາສິນໃນນ້ຳເທົ່ານັ້ນ, ທັງໝູ່ບ້ານຜະລິດແຫ ເທີມເຣີມ ເມືອງທົດນົດ, ນະຄອນເກີນເທີ ກໍຄຶກຄື້ນໄປດ້ວຍບັນຍາກາດຊື້ຂາຍແຫຫາປາ ໃນຍາມນ້ຳຖ້ວມອີກດ້ວຍ. ຄິດສະເລ່ຍໃນແຕ່ວັນ, ຮາກຖານຜະລິດແຫສາມາດຂາຍແຫຊະນິດຕ່າງໆໄດ້ກວ່າ 200 ດາງ. ຕາມບັນດາເຈົ້າຂອງຜະລິດແຫຢູ່ບ້ານ ເທີມເຣີມແລ້ວ, ແຮງຊື້ແຫໃນ 2-3 ມື້ທີ່ຜ່ານມາໄດ້ເພີ່ມຂຶ້ນແຕ່ 10 ຫາ 20% ເມື່ອທຽບໃສ່ປີກາຍ. ລຸງ ຫງວຽນວັນລີ ເຈົ້າຂອງຮາກຖານຜະລິດແຫ ໃຫ້ຮູ້ວ່າ :\n“ ປີນີ້, ຈຳນວນລູກຄ້າມາຊື້ເຄື່ອງຫຼາຍກວ່າເມື່ອທໜຽບໃສ່ທຸກປີ, ຄວາມຕ້ອງການໄດ້ເພີ່ມຂຶ້ນສູງ. ປີນີ້ ພວກຂ້າພະເຈົ້າຂາຍຜະລິດຕະພັນເພີ່ມຂຶ້ນກວ່າ 30%, ລາຄາກໍບໍ່ເຄື່ອນເໜັງຫຼາຍ, ນ້ຳຖ້ວມໄດ້ມາໄວ, ດັ່ງນັ້ນຈຳນວນລູກຄ້າປີນີ້ ກໍຫຼາຍຂຶ້ນ ”\nຍາມນ້ຳຂຶ້ນ ກໍ ແມ່ນຊ່ວງເວລາສ້າງວຽກເຮັດງານທຳບໍ່ຈັກວ່າເທົ່າໃດໃຫ້ແກ່ປະຊາຊົນ. ມີຫຼາຍຄອບຄົວສາມາດສ້າງຄວາມຮັ່ງມີຍ້ອນເກີດມີນ້ຳຖ້ວມ. ລຸງຫງວຽນວັນເຕືອງ ຊາວປະມົງຢູ່ຕາແສງ ເທີ້ຍຮຶງ, ເມືອງເກີໂດ, ນະຄອນເກີນເທີ ແບ່ງປັນວ່າ :\n“ ປີນີ້, ລະດັບນ້ຳຂຶ້ນສູງກວ່າທຸກປີ, ແຕ່ຊາວປະມົງກໍພະຍາຍາມຈັບຫາສິນໃນນ້ຳ. ຍາມນ້ຳຂຶ້ນ ກໍແມ່ນໂອກາດເພື່ອໃຫ້ປະຊາຊົນຫາລາຍໄດ້ຕື່ມອີກ. ປີນີ້ ປາຊອຍກໍມາຫຼາຍ, ປີໃດກໍເຊັ່ນດຽວກັນ, ຖ້າຫາກນ້ຳແກ່ງຖ້ວມໄວ, ກຸ້ງປາກໍລ້ວນແຕ່ຫຼາຍກ່ວາ ”\nປີນີ້, ປະຊາຊົນຢູ່ ເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມ ມີຄວາມພາກພູມໃຈທີ່ສຸດຍ້ອນເກີດນ້ຳຖ້ວມໄວກວ່າ, ອັນໄດ້ນຳມາເຊິງປະລິມານສິນໃນນ້ຳຢ່າງຫຼວງຫຼາຍ. ແຕ່ເຖິງຢ່າງໃດກໍດີ, ເພື່ອຮັກສາແຫຼ່ງປະໂຫຍດທຳມະຊາດນີ້, ບັນດາແຂວງ ເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມ ໄດ້ໂຄສະນາເຜີຍແຜ່ບັນດາມາດຕະການຂຸດຄົ້ນສິນໃນນ້ຳທີ່ເໝາະສົມໃຫ້ແກ່ຊາວປະມົງ, ບໍ່ນຳໃຊ້ອຸປະກອນຫາປາແບບມີລັກສະນະດັບສູນ.2ແຂວງເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມ ນັ້ນແມ່ນອານຢາງ ແລະ ດົງທາບ ກໍໄດ້ເກືອດຫ້າມການຈັບຫາປານ້ອຍຫຼືພວມຢູ່ໃນໄລຍະວາງໄຂ່.\nຍາມນ້ຳຂຶ້ນ ບໍ່ພຽງນຳມາເຊິ່ງແຫຼ່ງສິນໃນນ້ຳທີ່ອຸດົມສົມບູນໃຫ້ແກ່ ເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມເທົ່ານັ້ນ, ຫາກຍັງນຳມາເຊິ່ງດິນນ້ຳຖ້ວມທີ່ອຸດົມສົມບູນໃຫ້ແກ່ທົ່ງໄຮ່ທົ່ງນາ, ສວນໝາກໄມ້ຢູ່ແຫ່ງນີ້ອີກດ້ວຍ. ນີ້ກໍແມ່ນຈຸດເວລາ ທີ່ບັນດາທ້ອງຖິ່ນໃນເຂດທົ່ງພຽງແມ່ນນ້ຳຂອງທາງພາກໃຕ້ຫວຽດນາມໄດ້ຕ້ອນຮັບແຂກທ່ອງທ່ຽວເຂົ້າມາທ່ອງທ່ຽວ, ຄົ້ນຫາຢ່າງຫຼວງຫຼາຍ. ຍ້ອນເຫດນີ້ເອງ, ບັນດາທ້ອງຖິ່ນກໍພວມຕັ້ງໜ້າພັດທະນາການທ່ອງທ່ຽວ, ອັນໄດ້ນຳບັນດາຜະລິດຕະພັນທ່ອງທ່ຽວທີ່ເປັນເອກະລັກສະເພາະ, ເຂັ້ມຂົ້ນສີສັນວັດທະນະທຳເຂດສວນ, ແມ່ນ້ຳລຳເຊຢູ່ທົ່ງພຽງແມ່ນນ້ຳຂອງທາງພາກໃຕ້ຫວຽດນາມມາສູ່ແຂກທ່ອງທ່ຽວທັງຢູ່ພາຍໃນ ແລະ ຕ່າງປະເທດ.


ເປີດຝຶກອົບຮົມວຽກງານເຜີຍແຜ່ກົດໝາຍເພື່ອຕ້ານ ແລະ ການສະກັດກັ້ນການຄ້າມະນຸດ | Ministry of Justice\nເປີດຝຶກອົບຮົມວຽກງານເຜີຍແຜ່ກົດໝາຍເພື່ອຕ້ານ ແລະ ການສະກັດກັ້ນການຄ້າມະນຸດ\nSubmitted by wickyboubphalyvanh on ວັນພຸດ, 05/12/2018 - 17:55\nໃນວັນທີ5ທັນວາ 2018 ຢູ່ທີ່ຫ້ອງປະຊຸມຫອງວ່າການ ເມືອງ ບຸນເໜືອ, ແຂວງ ຜົ້ງສາລີ ໄດ້ເປີດຝຶກອົບຮົມວຽກງານເຜີຍແຜ່ກົດໝາຍ ເພື່ອຕ້ານ ແລະ ການສະກັດກັ້ນການຄ້າມະນຸດ ຂຶ້ນໂດຍໃຫ້ກຽດເຂົ້າຮ່ວມເປັນປະທານຂອງ ທ່ານ ຊາຍຄຳ ຄຸນສີວິໄລ ຮອງເລຂາພັກເມືອງ, ຮອງເຈົ້າເມືອງ ບຸນເໜືອ ຜູ້ຊີ້ນຳວຽກງານຍຸຕິທຳ, ທ່ານ ນາງ ສີສຸດາ ໂສພາວັນດີ ຮອງຫົວໜ້າກົມໂຄສະນາເຜີຍແຜ່ກົດໝາຍ, ທ່ານ ທອງຄຳ ສີລິວົງ ຮອງຫົວໜ້າພະແນກຍຸຕິທຳ ແຂວງ ຜົ້ງສາລີ, ຫົວໜ້າ, ຮອງຫົວໜ້າຫ້ອງວ່າການເມືອງບຸນເໜືອ, ຫົວໜ້າຫ້ອງການຍຸຕິທຳເມືອງ, ບັນດາຄູ-ອາຈານ ທີ່ມາຈາກສູນກາງ ພ້ອມດ້ວຍນັກສຳມະນາກອນຈາກຂະແໜງການອ້ອມຂ້າງເຂົ້າຮ່ວມ ຈຳນວນ 35 ທ່ານ, ຍິງ 11 ທ່ານ.\nວຽກງານການຄ້າມະນຸດເປັນວຽກງານໜຶ່ງທີ່ສຳຄັນທີ່ພັກ-ລັດເຮົາໄດ້ເອົາໃຈໃສ່ໃນການປົກປ້ອງ ແລະ ຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ ແນໃສ່ປົກປ້ອງສິດ, ຜົນປະໂຫຍດ, ຊີວິດ, ສຸຂະພາ, ກຽດສັກສີ, ເສລີພາບຂອງພົນລະເມືອງ, ຮີດຄອງປະເພນີອັນດີງາມຂອງຊາດ, ເຮັດໃຫ້ສັງຄົມມີຄວາມສະຫງົບ, ເປັນລະບຽບຮຽບຮ້ອຍ ດ້ວຍການໂຄສະນາ, ສຶກສາອົບຮົມທົ່ວປ່ວງຊົນດ້ວຍຫຼາຍຮູບການ ແລະ ວິທີການ, ເພື່ອປູກຈິດສຳນຶກໃຫ້ພົນລະເມືອງລາວ ເຫັນໄດ້ຜົນຮ້າຍຂອງການຄ້າມະນຸດ ແລະ ດຳເນີນມາດຕະການເດັດຂາດ ຕໍ່ຜູ້ຄ້າມະນຸດ.\nຈຸດປະສົງຂອງການຈັດຝຶກອົບຮົມໃນຄັ້ງນີ້ ແມ່ນເພື່ອຜັນຂະຫຍາຍເນື້ອໃນກົດໝາຍ ແລະ ນິຕິກຳທີ່ກ່ຽວຂ້ອງກັບການຄ້າມະນຸດໃຫ້ພະນັກງານໄດ້ຮັບຮູ້ຢ່າງທົ່ວເຖິງກ່ຽວກັບວຽກງານຕ້ານ ແລະ ສະກັດກັ້ນການຄ້າມະນຸດ ທັງຮັບປະກັນໃຫ້ແກ່ການຈັດຕັ້ງປະຕິບັດໜ້າທີ່ວຽກງານໃຫ້ຖືກຕ້ອງ, ສອດຄ່ອງຕາມຂັ້ນຕອນຂອງກົດໝາຍ ເປັນຕົ້ນ ແມ່ນພະນັກງານທີ່ເຮັດວຽກງານສະກັດກັ້ນ ແລະ ຕ້ານການຄ້າມະນຸດ. ນອກນັ້ນຍັງໄດ້ຍົກສູງຄວາມຮັບຮູ້ກ່ຽວກັບທັກສະ, ເຕັກນິກ, ວິທີການໂຄສະນາເຜີຍແຜ່ບັນດາກົດໝາຍໃຫ້ພະນັກງານ ເພື່ອເປັນພື້ນຖານໃຫ້ແກ່ການນຳເອົາບັນດາກົດໝາຍທີ່ກ່ຽວຂ້ອງລົງໄປເຜີຍແຜ່ໃຫ້ແກ່ປະຊາຊົນບັນດາເຜົ່າໄດ້ຮັບຮູ້, ເຂົ້າໃຈ ແລະ ພ້ອມກັນປົກປ້ອງ ແລະ ຊ່ວຍເຫຼືອຜູ້ຖືກເຄາະຮ້າຍຢ່າງທັນການ ແລະ ນຳເອົາຜູ້ກຳທຳຜິດມາດຳເນີນຄະດີຕາມກົດໝາຍ. ເນື້ອໃນການຝຶກອົບຮົມນັ້ນຄັ້ງນີ້ ມີດັ່ງນີ້:\n1) ສະພາບການຄ້າມະນຸດ ໃນ ສປປ ລາວ;\n2) ຄວາມຮູ້ກ່ຽວກັບການໂຄສະນາເຜີຍແຜ່ ສຶກສາອົບຮົມກົດໝາຍ;\n4) ການແຕ່ງດອງ ແລະ ເອົາເດັກລາວໄປເປັນລູກລ້ຽງແອບແຝງ;\n5) ເຜີຍແຜ່ບັນດາກົດໝາຍ ແລະ ນິຕິກຳ ຂອງ ສປປ ລາວກ່ຽວກັບການຕ້ານການຄ້າມະນຸດ ກົດໝາຍວ່າດ້ວຍ ການຕ້ານການຄ້າມະນຸດ;\n6) ບັນດາເລ່ລ່ຽມ, ວິທີການຕ້ານການຄ້າມະນຸດ;\n8) ການຮ່ວມມືສາກົນ ເພື່ອແກ້ໄຂບັນຫາການຄ້າມະນຸດ (ບັນດາສົນທິສັນຍາສາກົນ);\nການຝຶກອົບຮົມໃນຄັ້ງນີ້ໄດ້ດຳເນີນເປັນເວລາ3ວັນ ຈຶ່ງຈະປິດລົງ.\nຂ່າວ: ບຸນຖອມ ພະສະແຫວງ, ພາບ: ວິກກີ້ ບຸບຜາລີວັນ


ການຈັດສົ່ງດ່ວນ: ເຮັດໃຫ້ prototype ພາຍໃນ5ຊົ່ວໂມງ\nປະສິດທິພາບສູງສຸດ: ວົງຢືມໂດຍໃຊ້ 24 ຊົ່ວໂມງແລະສະຫນັບສະຫນູນດ້ານວິຊາການແມ່ນສະຫນອງໃຫ້ໃນເວລາໃດ\nໂຮງງານຜະລິດໄດ້ຖືກ Port ໃກ້, ຄ່າໃຊ້ຈ່າຍຂົນສົ່ງຖືກບັນທຶກໄວ້\nນັບແຕ່ປີ 2000, Shenzhen HZD Technology ຈໍາກັດໄດ້ຮັບການສະຫນອງຄວາມແມ່ນຍໍາບໍລິການເຄື່ອງ CNC ລວມທັງການຜະລິດ, ການຄົ້ນຄວ້າແລະການພັດທະນາລູກຄ້າໃນທົ່ວໂລກ. ພວກເຮົາມີຊື່ສຽງສໍາລັບການຄຸນນະພາບ, ກ່ຽວກັບການທີ່ໃຊ້ເວລາ, ການອອກແບບ, ແກ້ໄຂຄວາມສາມາດແລະການຊ່ວຍເຫຼືອລູກຄ້າຂອງພວກເຮົາກັບບັນດາໂຄງການມີຄວາມຫຍຸ້ງຍາກຫຼາຍທີ່ສຸດບັນຫາ. ພວກເຮົາສະຫນອງການຄອມໂພເນນຊີເອັນຊີແລະ prototype ເພື່ອການຂົນສົ່ງ, ອັດຕະໂນມັດ, ທາງເລືອກ Engergy, ສິ່ງແວດລ້ອມ, ການແພດແລະພະລັງງານປຸກເກຍ Industries. ຜົນຜະລິດປະຈໍາປີຂອງຜະລິດຕະພັນຂອງພວກເຮົາແມ່ນໃນໄລຍະ 20 ລ້ານໂດລາສະຫະລັດ, ຫຼາຍກ່ວາ 80% ໄດ້ຖືກສະຫນອງໃຫ້ແກ່ບໍລິສັດຂະຫນາດໃຫຍ່ຈາກທັງຫມົດໃນທົ່ວໂລກ.\n1. ເລືອກວັດສະດຸ: Al6063, 6065, 7075, ແລະອື່ນໆ .;\n2. ພື້ນຜິວ: ຜຸພັງ, sandblasting;\nເຄື່ອງ engraving laser ທີ່ຢູ່ອາໄສຫົວ laser\nShenzhen HZD ເຕັກໂນໂລຊີຈໍາກັດ\nທີ່ຢູ່: ເລກທີ 76, Langbei ອຸດສາຫະກໍາ Zone, Tongling Community, Longgang Street, Longgang District, Shenzhen


ວັກຊີນສໍາລັບເດັກນ້ອຍ | ຊັບພະຍາກອນສຸຂະພາບຈາກ USAHello | USAHello\nA ສັກຢາວັກຊີນ ເປັນສານເສບຕິດທີ່ສາມາດຕ້ານບາງຄົນຫມາຍເຖິງການຈັບພະຍາດໃດຫນຶ່ງ. ສັກຢາວັກຊີນ (ເອີ້ນວ່າຍັງ ປ້ອງກັນພະຍາດ) ຊ່ວຍປະຊາຊົນຫລີກລ່ຽງພະຍາດກ່ອນທີ່ພວກເຂົາຕ້ອງການການປິ່ນປົວ. ພວກເຂົາເຈົ້າພັດທະນາ ພູມຕ້ານທານ ກັບພະຍາດ. ດັ່ງນັ້ນ, ພວກເຂົາຄົງຈະບໍ່ແມ່ນທີ່ສຸດທີ່ຈະຈັບມັນ.\nChildren in the USA regularly receive vaccines to help keep them healthy. ແພດແລະຜູ້ຊ່ຽວຊານສຸຂະພາບພັດທະນາກໍານົດເວລາສະເພາະໃດຫນຶ່ງທີ່ເຂົາເຈົ້າປະຕິບັດຕາມໃນເວລາທີ່ສັກຢາເດັກນ້ອຍ. ມັນເປັນສິ່ງສໍາຄັນທີ່ເດັກນ້ອຍຂອງທ່ານໄດ້ຮັບວັກຊີນຂອງເຂົາເຈົ້າກ່ຽວກັບການທີ່ໃຊ້ເວລາເນື່ອງຈາກວ່າມັນຈະຊ່ວຍໃຫ້ເຂົາເຈົ້າມີສຸຂະພາບແລະພະຍາດຟຣີ.\nທ່ານສາມາດຊອກຫາ which vaccines for children are recommended by doctors at what age. Many vaccines should be given early inachild’s life. Ask your doctor if you have any questions.\nສຸຂະພາບເດັກ ເປັນເວັບໄຊທ໌ທີ່ມີຂໍ້ມູນຂ່າວສານສໍາລັບພໍ່ແມ່ແລະເດັກນ້ອຍກ່ຽວກັບຫຼາກຫຼາຍຂອງ kids 'ຫົວຂໍ້ສຸຂະພາບທີ່ກ່ຽວຂ້ອງກັບ. When you get to the website, choose “For Parents.” You will find lots of useful information about vaccines for children and other child health questions you may have. ທ່ານສາມາດຮຽນຮູ້ກ່ຽວກັບການຂະຫຍາຍຕົວປົກກະຕິແລະການພັດທະນາໃນເດັກຂອງທ່ານ, ພະຍາດເດັກນ້ອຍທົ່ວໄປ, ແລະຫຼາຍ, ຫຼາຍຫຼາຍ.


ການສະແດງຄອນເສີດການກຸສົນໂຕໂຍຕ້າຄາສສິກ 2016 ໃນ ສປປ.ລາວ – Toyota Laos\nການສະແດງຄອນເສີດການກຸສົນໂຕໂຍຕ້າຄາສສິກ 2016 ໃນ ສປປ.ລາວ\nບໍລິສັດໂຕໂຍຕ້າ ມໍເຕີ້ ປະເທດໄທ ຈຳກັດ ຮ່ວມກັບ ບໍລິສັດ ໂຕໂຍຕ້າ ມໍເຕີ້ ເອເຊຍ ປາຊີຟິກ ຈຳກັດ ແລະ ຕົວແທນຈຳໜ່າຍໂຕໂຍຕ້າໃນສປປ.ລາວ ໄດ້ຈັດ ຄອນເສີດການກຸສົນ ໂຕໂຍຕ້າ ຄາສສິກ 2016 ໃນວັນທີ 31 ຕຸລາ 2016 ທີ່ ຫໍວັດທະນະທຳແຫ່ງຊາດ ນະຄອນຫຼວງວຽງຈັນ.\nບໍລິສັດ ໂຕໂຍຕ້າ ມໍເຕີ້ ປະເທດໄທ ຈຳກັດ ຮ່ວມກັບ ບໍລິສັດ ໂຕໂຍຕ້າ ມໍເຕີ ເອເຊຍ\nປາຊີຟິກ ແລະ ຕົວແທນຈຳໜ່າຍໂຕໂຍຕ້າໃນສປປ.ລາວ ໄດ້ຈັດງານຄອນເສີດການກຸສົນ\nໂຕໂຍຕ້າ ຄາສສິກ ຂຶ້ນອີກຄັ້ງໃນສປປ.ລາວ ໃນວັນທີ 31 ຕຸລາ 2016 ເວລາ 19.00-20.30ໂມງ ທີ່ ຫໍວັດທະນະທໍາແຫ່ງຊາດ ນະຄອນຫລວງວຽງຈັນ ໂດຍໄດ້ຮັບກຽດທ່ານ ສຈ.ດຣ. ບໍ່ແສງຄຳ\nວົງດາລາ ລັດຖະມົນຕີກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ເປັນປະທານກິຕິມະສັກ ພ້ອມດ້ວຍບັນດາທ່ານລັດຖະມົນຕີວ່າການ, ເຈົ້າຄອງນະຄອນຫລວງວຽງຈັນ, ຮອງລັດຖະມົນຕີວ່າການ, ພັນລະຍາການນໍາ, ບັນດາທູຕານຸທູດ ແລະ ອົງການຈັດຕັ້ງສາກົນປະຈໍາສປປ.ລາວ, ທ່ານ ທັດສຶໂລ່ ທາຄາມິ ກໍາມະການຜູ້ຈັດການໃຫຍ່ ບໍລິສັດ ໂຕໂຍຕ້າ ມໍເຕີ້ ເອ��ຊຍ ປາຊີຟິກ ເອັນຈິເນຍລິ່ງ ແອນ ແມນູເຟດເຈີລິ່ງ ,ຜູ້ບໍລິຫານລະດັບສູງຈາກ ບໍລິສັດ ໂຕໂຍຕ້າ ມໍເຕີ້ ປະເທດໄທ ຈໍາກັດ ແລະ ຕົວແທນຈໍາຫນ່າຍໂຕໂຍຕ້າ ຢ່າງເປັນທາງການໃນສປປ.ລາວ ອີກທັງ��ັງມີແຂກຜູ້ມີກຽດເຂົ້າຮ່ວມຊົມການສະແດງຢ່າງໜາແໜ້ນ.\nບໍລິສັດ ໂຕໂຍຕ້າ ມໍເຕີ້ ປະເທດໄທ ຈໍາກັດ ໄດ້ມອບລາຍໄດ້ຈາກການຈັດງານ Toyota Classics Charity Concert 2016 ເປັນຈໍານວນ 230.000.000 ກີບ ໃຫ້ແກ່ກະຊວງຖະແຫລງຂ່າວ ວັດທະນາທໍາ ແລະ ທ່ອງທ່ຽວ ເພື່ອສະຫນັບສະຫນູນໂຮງຮຽນດົນຕີໃນສປປ.ລາວ.\nໂຕໂຍຕ້າມີຄວາມມຸ່ງຫມັ້ນຮ່ວມເປັນສ່ວນຫນຶ່ງໃນການສ້າງຄວາມສຸກ ແລະ ຮອຍຍິ້ມສູ່ສັງຄົມ ໃນສປປ.ລາວ ພາຍໃຕ້ນະໂຍບາຍ “ໂຕໂຍຕ້າ ໄປໃສໄປນໍາກັນ” ດ້ວຍການເປັນອົງການຈັດຕັ້ງທີ່ດີມີຈິດສຳນຶກຮັບຜິດຊອບ ແລະ ຮ່ວມພັດທະນາສັງຄົມລາວ ໂດຍເຫນັ່ງໃນຄວາມຫມຸ່ງຫມັ້ນ ແລະ ຕັ້ງໃຈຂອງໂຕໂຍຕ້າຄື ການສະຫນັບສະຫນູນທາງດ້ານການສຶກສາ ແລະ ຍົກລະດັບຊີວິດໃຫ້ແກ່ຜູ້ຂາດແຄນໂອກາດເຊິ່ງ ບໍລິສັດ ໄດ້ນໍາຄອນເສີດການກຸສົນ ໂຕໂຍຕ້າ ຄາສສິກ ມາຈັດສະແດງໃນສປປ.ລາວ ໂດຍມີວັດຖຸປະສົງເພື່ອສົ່ງເສີມໃຫ້ປະຊາຊົນລາວ ມີໂອກາດຮັບຟັງການສະແດງຂອງວົງດົນຕີລະດັບໂລກ ນອກຈາກນີ້ ໂຕໂຍຕ້າ ຍັງໄດ້ເຊີນນັກຮຽນໂຮງຮຽນສິລະປະແຫ່ງຊາດເຂົ້າຮ່ວມຊົມຄອນເສີດໃນວັນດັ່ງກ່າວຟຣີເພື່ອເປັນປະໂຫຍດກັບນ້ອງໆເຍົາວະຊົນອີກດ້ວຍ.\nຄອນເສີດການກຸສົນໂຕໂຍຕ້າ ຄາສສິກ ໃນປີນີ້ເປັນການສະແດງຄັ້ງທີ 27 ແລະ ນັບຕັ້ງແຕ່ເລີ່ມຈັດງານໃນປີ 1990 ຈົນມາຮອດປີ 2015 ຄອນເສີດການກຸສົນໂຕໂຍຕ້າ ຄາສສິກໄດ້ລະດົມທຶນລວມເປັນມູນຄ່າ 876 ລ້ານເຢັນ (ປະມານ 8.6 ລ້ານໂດລາສະຫາລັດ) ເພື່ອອົງກອນການກຸສົນໂຕໂຍຕ້າ ທ້ອງຖິ່ນທົ່ວພູມິພາກເອເຊຍ ແລະ ໃນປີນີ້ຄອນເສີດໂຕໂຍຕ້າ ຄາສສິກຈະຈັດການສະແດງທັງຫມົດ 8 ປະເທດ ໄດ້ແກ່: ບູໄນ, ກໍາປູເຈຍ, ອິນໂດເນເຊຍ, ລາວ, ມາເລເຊຍ, ສິງກະໂປ, ຟີລິປິນ ແລະ ຫວຽດນາມ ຕະຫລອດໄລຍະເດືອນຕຸລາ ແລະ ພະຈິກນີ້\nການສະແດງຄອນເສີດການກຸສົນ ໂຕໂຍຕ້າ ຄາສສິກ ໃນຄັ້ງນີ້ ໄດ້ຮັບກຽດຈາກວົງດຸລິຍາງບອລຕິກ ເນໂອໂພລິສ ຈາກປະເທດໂປແລນ ເຊິ່ງຈະມາເປີດການສະແດງເປັນຄັ້ງທຳອິດໃນເອເຊຍໂດຍຖ່າຍທອດຜ່ານ ວາສໂກ ວາສຊິເລບ ຜູ້ກໍາກັບສິລະປິນ ແລະ ນັກໄວໂອລິນ ຮ່ວມກັບການຮຽບຮຽງດົນຕີຂອງ ພາເມລ່າ ແທນ ນິໂຄສສັນ ນັກເປຍໂນ ແລະ ນັກປະພັນເພງຄົນສິງກະໂປ ເຊີ່ງການສະແດງໃນປີນີ້ໄດ້ກໍາເນີດການສ້າງທາງດົນຕີໃຫມ່ທີ່ເອີ້ນ “ຊິງໂຟນີ່” ຄືການທີ່ສະມາຊິກວົງດຸລິຍາງຈະສະແດງ ແລະ ຂັບຮ້ອງເພງຄີຕະກະວີທີ່ດີເດັ່ນ ເຊິ່ງມີທັງ ມາຕາມບັດເຕີ້ຟຣາຍ ແລະ ຕູຣັນໂດ ຂອງປຸບຊີນີ ລາ ທາວິອາທາຂອງແວດີ ແລະ ກາເມນຂອງບີແຊ ໂດຍການຮຽບຮຽງເປັນເລື່ອງລາວທີ່ປະທັບໃຈ ແລະ ສ້າງຄວາມຕື່ນຕາຕື່ນໃຈໃນການຮັບຊົມ ເຊິ່ງວົງດຸລິຍາງບອລຕິກ ເນໂອໂພລິສ ເປີດການສະແດງຢ່າງກວ້າງຂວາງໃນທະວີບເອີຣົບຕັ້ງແຕ່ປີ 2008 ແລະ ໄດ້ຮັບລາງວັນແກມມີ່ຂອງໂປແລນ ສຳຫຼັບອັລບັມດົນຕີທີ່ດີທີ່ສຸດໃນປີ 2015.\n“ໂຕໂຍຕ້າ ຄາສສິກ ເປັນຫນຶ່ງໃນກວ່າ 200 ກິດຈະກໍາຄວາມຮັບຜິດຊອບທາງສັງຄົມຂອງໂຕໂຍຕ້າໃນພູມິພາກເອເຊຍ ທີ່ສ້າງຄວາມບັນເທີງໃຫ້ແກ່ຜູ້ຊົມທຸກເພດໄວ ໂດຍລະດົມທຶນເພື່ອສົມທົບແກ່ອົງການກຸສົນທ້ອງຖິ່ນ ຮ່ວມທັງສະຫນັບສະຫນູນນັກດົນຕີລຸ້ນເຍົາຜ່ານການຈັດການສະແດງ ແລະຫ້ອງຮຽນມາສເຕີ້ທີ່ສອນໂດຍນັກດົນຕີຈາກຄອນເສີດການກຸສົນ ໂຕໂຍຕ້າ ຄາສສິກ ພາຍໃຕ້ແນວຄິດ “ດົນຕີຂັບເຄື່ອນຊີວິດ” ໂດຍໂຕໂຍຕ້າ ຄາສສິກ ຕັ້ງໃຈທີ່ຈະເຂົ້າເຖິງຊີວິດຜູ້ຄົນທີ່ມາຮ່ວມຊົມການສະແດງຄອນເສີດລວມເຖິງຜູ້ທີ່ບໍ່ໄດ້ເຂົ້າຊົມ ທ່ານ ຮິໂຣຍູກິ ຟູກູອິ ປະທານບໍລິສັດ ໂຕໂຍຕ້າ ມໍເຕີ້ ເອເຊຍ ປາຊີຟິກ ຈໍາກັດກ່າວ.\nຂໍ້ມູນການກຸສົນໂຕໂຍຕ້າ ຄາສສິກ ແລະ ຕາຕະລາງການສະແດງ\nນັບແຕ່ເລີ່ມມີການຈັດງານສະແດງຄອນເສີດການກຸສົນໂຕໂຍຕ້າ ຄາສສິກ ໃນປີ 1990 ບັດໄດ້ຖືກຈຳໜ່າຍໝົດທຸກຮອບໃນທົ່ວພູມມິພາກເອເຊຍ ນອກຈາກນີ້ການສະແດງຄອນເສີດການກຸສົນໂຕໂຍຕ້າ ຄາສສິກ ຍັງຊ່ວຍສົ່ງເສີມດົນຕີ ຄາສສິກ ໃນພູມມິພາກເພື່ອສະໜັບສະໜູນຊຸມຊົນທ້ອງຖິ່ນນັ້ນໆ ເຊິ່ງກົງກັບພາລະກິດຂອງໂຕໂຍຕ້າໃນການຊ່ວຍເຫຼືອປະເທດທີ່ ໂຕໂຍຕ້າໄປດຳເນີນທຸລະກິດຢູ່ໃຫ້ມຸ່ງສູ່ການພັດທະນາຢ່າງໝັ້ນຄົງ ໂດຍລາຍໄດ້ຈາກການຈັດງານການສະແດງໄດ້ນຳໄປສະໜັບບສະໜູນໂຄງການສຳຄັນຫຼາຍໂຄງການຕາມແຕ່ລະທ້ອງຖິ່ນດັ່ງນີ້\nໂຕໂຍຕ້າຮ່ວມກັບລັດຖະບານທ້ອງຖິ່ນສ້າງ ແລະ ຕົກແຕ່ງພາຍໃນພ້ອມໃຊ້ງານບົນພື້ນທີ່ຫໍປະຊຸມອະເນກປະສົງສຳຫຼັບກິດຈະກຳທ້ອງຖິ່ນໃນເມືອງໂຕໂຍຕ້າ ໝູ່ບ້ານຊານຕ້າ ໂຣຊ່າ ກາວາດ ຄາລິງກາ ໃນເມືອງຊານຕ້າ ໂຣຊ່າ ລາກູນ່າ ເພື່ອສະໜັບສະໜູນການພັດທະນາ ແລະ ຄວາມສາມາດໃນການຜະລິດຂອງ 160 ຄອບຄົວ\nໂຕໂຍໂຕ້າສະໜັບສະໜູນໂຮງໝໍ ທ່ານ ທ່າ ໂບພາ ຊ່ວຍຮັກສາໂດຍບໍ່ຄິດຄ່າໃຊ້ຈ່າຍ ແລະ ໃຫ້ທີ່ຢູ່ອາໄສແກ່ເດັກນ້ອຍດ້ອຍໂອກາດ\nມອບທຶນການສຶກສາໃຫ້ແກ່ເດັກນ້ອຍນັກຮຽນດົນຕີທີ່ມີພອນສະຫວັນໂດຍສຶກສາຢູ່ໃນສະຖາບັນດົນຕີ ແລະ ສິລະປະການສະແດງທີ່ໃຫຍ່ທີ່ສຸດ5ອັນດັບທຳອິດຂອງປະເທດເພື່ອສະໜັບສະໜູນໃຫ້ເດັກນ້ອຍ ໄດ້ກາຍເປັນຜູ້ຫຼິ້ນດົນຕີມືອາຊີບໃນອານາຄົດ\nບັນດານ ເສຣີ ເບກາວັນ ປະເທດບູໄນ 22 ຕຸລາ (ວັນເສົາ) ສູນສິລະປະ ໂຮງຮຽນນານາຊາດ ເຈຣູດົງ\nມະນິລາ ປະເທດຟິລິບປິນ 27 ຕຸລາ (ວັນພະຫັດ) ໂຮງລະຄອນ ຣີສອດໂຊແລ\nຈາກາຕ້າ ປະເທດອິນໂດເນເຊຍ 29 ຕຸລາ (ວັນເສົາ) ຫ້ອງສະແດງສິລະປະຊິປູຕຣາ\nວຽງຈັນ ປະເທດລາວ 31 ຕຸລາ (ວັນຈັນ) ຫໍວັດທະນະທຳແຫ່ງຊາດລາວ\nກົວລາ ລຳເປີ ປະເທດມະເລເຊຍ 02 ພະຈິກ (ວັນພຸດ) ເດວັນ ຟິລຮາໂມນິກ ເປໂຕຣນາສ ກັວລາລຳເປີ\nສິງກະໂປ ປະເທດສິງກະໂປ 04 ພະຈິກ (ວັນສຸກ) ໂຮງລະຄອນແຄປີຕໍ\nພະນົມເປັນ ປະເທດກຳປູເຈຍ 06 ພະຈິກ (ວັນອາທິດ) ໂຮງລະຄອນຈັກໂຕມຸກ\nໂຮຈີ່ມິນ ປະເທດຫວຽດນາມ 11 ພະຈິກ (ວັນສຸກ) ໂຮງລະຄອນໂຮຈີ່ມິນ


Microsoft ນຳ ເອົາຕົວເຊັນເຂົ້າແບບບໍ່ມີລະຫັດຜ່ານມາໃຫ້ເບິ່ງຕົວຢ່າງ Windows 10 - ຂ່າວເຕັກໂນໂລຢີ TECH - internet\nMicrosoft ນຳ ເອົາຕົວເຊັນເຂົ້າແບບບໍ່ມີລະຫັດຜ່ານມາໃຫ້ເບິ່ງຕົວຢ່າງ Windows 10\nການຊຸກຍູ້ຜົນປະໂຫຍດຂອງ Windows Hello\nໃນຈົດ ໝາຍ: Microsoft ໄດ້ຮຽກຮ້ອງການເສຍຊີວິດຂອງລະຫັດຜ່ານມາເປັນເວລາຫລາຍປີ, ແລະມັນໄດ້ກ້າວ ໜຶ່ງ ໄປໃກ້ກັບເປົ້າ ໝາຍ ນັ້ນໃນການເບິ່ງ Windows 10 ລຸ້ນ ໃໝ່ ຫຼ້າສຸດ ສຳ ລັບ Fast Ring Insider.\nຂອງບໍລິສັດ Redmond ລາວໄດ້ອະທິບາຍ ຄຸນລັກສະນະ ໃໝ່ ຈຳ ນວນ ໜຶ່ງ ໃນ Windows 10 Insider Preview Build 18936, ໂດຍສະເພາະທີ່ສຸດແມ່ນຕົວເລືອກ "ເຮັດໃຫ້ອຸປະກອນຂອງທ່ານບໍ່ມີລະຫັດຜ່ານ".\nໂດຍເຂົ້າໄປທີ່ການຕັ້ງຄ່າ> ບັນຊີ> ຕົວເລືອກເຂົ້າສູ່ລະບົບແລະປ່ຽນລະຫັດທີ່ບໍ່ເຂົ້າລະຫັດ, ບັນຊີ Microsoft ທັງ ໝົດ ໃນອຸປະກອນນີ້ໃຊ້ພຽງແຕ່ການຮັບຮູ້ໃບ ໜ້າ ຂອງວິນໂດສະບາຍດີ, ລາຍນິ້ວມື, ລະຫັດ PIN ຫຼືປຸ່ມທາງດ້ານຮ່າງກາຍເທົ່ານັ້ນ.\nບໍລິສັດຂຽນວ່າຜູ້ທີ່ບໍ່ມີການຕັ້ງຄ່າ Windows Hello ຈະຜ່ານຂະບວນການນີ້ໃນຄັ້ງຕໍ່ໄປທີ່ພວກເຂົາເຂົ້າສູ່ລະບົບ. ທ່ານກ່າວຕື່ມວ່າຄຸນລັກສະນະນີ້ຖືກແຈກຢາຍໃຫ້ສ່ວນນ້ອຍໆຂອງ Insiders, ດັ່ງນັ້ນທາງເລືອກອາດຈະບໍ່ປາກົດໃຫ້ຜູ້ໃຊ້ທຸກຄົນໃນ Settings. ຖ້າບໍ່, Microsoft ແນະ ນຳ ໃຫ້ທ່ານກວດຄືນໃນ ໜຶ່ງ ອາທິດ.\nສ່ວນ ໜຶ່ງ, ຫຼາຍຄົນຍັງເວົ້າວ່າ "123456,” Microsoft ຂອງພວກເຂົາ ຖືກຂ້າຕາຍ ໃນຄວາມໂປດປານຂອງ Windows Hello ໃນປີ 2017. ເມື່ອໄດ້ຮັບລະບົບການກວດສອບ, ມັນໄດ້ເຂົ້າໃກ້ເປົ້າ ໝາຍ ນີ້ໃນເດືອນພຶດສະພາ. ໃບຢັ້ງຢືນ FIDO2. ເຊັ່ນດຽວກັນ, ບໍລິສັດ ນະໂຍບາຍ ໝົດ ອາຍຸລະຫັດຜ່ານ ປີນີ້ແມ່ນບໍ່ມີປະສິດຕິຜົນ, ຍອມຮັບວ່າຜູ້ໃຊ້ຖືກບັງຄັບໃຫ້ປ່ຽນລະຫັດລັບເລື້ອຍໆ.\nໃນບັນດາການປ່ຽນແປງອື່ນໆໃນລຸ້ນ Windows ຫຼ້າສຸດ ໂທລະສັບຂອງທ່ານ ຄຸນນະສົມບັດຫນ້າຈໍເພີ່ມເຕີມທີ່ເຮັດວຽກກັບອຸປະກອນ Surface, ສາມາດສ້າງເຫດການປະຕິທິນໂດຍກົງຈາກແຖບວຽກ, ແລະມີການປ່ຽນແປງເລັກນ້ອຍ, ການປັບປຸງແລະແກ້ໄຂເລັກ ໜ້ອຍ.\nMicrosoft ໄດ້ ທຳ ການອັບເດດ Windows 10 ທີ່ເນັ້ນໃສ່ທຸລະກິດໂດຍບັງເອີນ ສຳ ລັບຜູ້ໃຊ້ Home ແລະ Professional\nMicrosoft Teams ສາມາດໃຊ້ໄດ້ ສຳ ລັບຜູ້ໃຊ້ Linux\n9 ການທົບທວນຄືນ 123 ໂຕ້ຕອບ\nບໍລິສັດ Microsoft ກຳ ລັງອອກແບບໂລໂກ້ຂອງ Windows ແລະມີໄອຄອນຫລາຍກວ່າ 100 ເຄື່ອງ\nທຸກສິ່ງທຸກຢ່າງທີ່ທ່ານເຄີຍໂພສຈະກາຍເປັນສາທາລະນະຈາກ snopes ມື້ອື່ນ\nafterglow xbox ຄົນຂັບຄວບຄຸມໂຕ ໜຶ່ງ\noffice 2010 ດາວໂຫລດທົດລອງ


2021-12-01 14:50:07 cri\nຢູ່ນະຄອນຫຼວງປັກກິ່ງ ສປ ຈີນ, ມີສິ່ງກໍ່ສ້າງຫຼັງໜຶ່ງທີ່ສ້າງຂຶ້ນໃນປີ 1968 ຄື: ສະໜາມກິລານະຄອນຫຼວງ. ສະຖານທີ່ແຫ່ງນີ້ເຄີຍເປັນສັກຂີພິຍານປະຫວັດສາດໃຫ້ກັບ “ສາຍພົວພັນທາງການທູດປິ່ງປ໋ອງ” ລະຫວ່າງຈີນກັບອາເມຣິກາ, ແລະໄດ້ຈັດການແຂ່ງຂັນບານສົ່ງໃນງານກິລາໂອລິມປິກລະດູຮ້ອນປັກກິ່ງໃນປີ 2008. ໃນອະນາຄົດຕໍ່ໜ໊ານີ້ອີກສອງເດືອນ, ການແຂ່ງຂັນສະເກັດຄວາມໄວໄລຍະສັ້ນແລະການແຂ່ງຂັນສະເກັດນ້ຳລີລາຂອງງານກິລາໂອລິມປິກລະດູໜາວປັກກິ່ງກໍຈະຈັດຂຶ້ນຢູ່ສະໜາມກິລາແຫ່ງນີ້, ໂດຍນັກກິລາທັງຫຼາຍຈະຊີງຫຼຽນຄຳ 14 ຫຼຽນ.\nລານນ້ຳກ້ອນແມ່ນສິ່ງສຳຄັນທີ່ສຸດສຳລັບສະໜາມກິລາແຫ່ງນີ້. ລານນ້ຳກ້ອນຢູ່ແຫ່ງນີ້ມີຂະໜາດ 31╳61 ແມັດໂດຍໄດ້ໃຊ້ເຕັກນິກເຮັດນ້ຳກ້ອນດ້ວຍກາກບອນທີ່ທັນສະໄໝທີ່ສຸດແລະອະນຸລັກສິ່ງແວດລ້ອມທີ່ສຸດໃນໂລກ, ຄວາມແຕກຕ່າງກັນດ້ານອຸນຫະພຸມລານແຜ່ນນ້ຳກ້ອນຈະຢູ່ໃນລະດັບ 0.5 ອົງສາ.\nສິ່ງທີ່ໜ້າເວົ້າເຖິງນັ້ນກໍຄື: ໃນຂະບວນການເຮັດນ້ຳກ້ອນຍັງໄດ້ປະຢັດພະລັງງານທັງມີປະສິດທິພາບສູງ. ສະໜາມກິລານະຄອນຫຼວງສາມາດເກັບຄວາມພະລັງຄວາມຮ້ອນແລະນຳມາໃຊ້ຄືນໃນຂະບວນການຜະລິດນ້ຳກ້ອນ, ແຕ່ລະປີຈະສາມາດປະຢັດໄຟຟ້າໄດ້ 1 ລ້ານກວ່າກິລາວັດໂມງ, ໄດ້ຍົກສູງລະດັບການຫັນເປັນພະລັງງານສະອາດຫຼືສີຂຽວຂອງສະໜາມກິລາໄດ້ຢ່າງຫຼວງຫຼາຍ.


ປະທານສະພາເນັ້ນ ເມືອງລະມາມ ສຸມແກ້ທຸກຍາກໃຫ້ປະຊາຊົນ - ໂທລະໂຄ່ງ THOLAKHONG\nHome / Unlabelled / ປະທານສະພາເນັ້ນ ເມືອງລະມາມ ສຸມແກ້ທຸກຍາກໃຫ້ປະຊາຊົນ\nປະທານສະພາເນັ້ນ ເມືອງລະມາມ ສຸມແກ້ທຸກຍາກໃຫ້ປະຊາຊົນ\n• ຂ່າວ : ນາລີວັນ\nທ່ານປະທານສະພາແຫ່ງຊາດເນັ້ນໃຫ້ຄະນະພັກ, ອໍານາດການປົກຄອງເມືອງລະມາມ ເພີ່ມທະວີການຫັນລົງກໍ່ສ້າງຮາກຖານການເມືອງ ແລະພັດທະນາຊົນນະບົດຕາມທິດນໍາ3ສ້າງ, ທັງນີ້ ກໍເພື່ອສ້າງເງື່ອນໄຂ ແລະສິ່ງອໍານວຍຄວາມສະດວກດ້ານຕ່າງໆໃຫ້ແກ່ປະຊາຊົນບັນດາເຜົ່າພັດທະນາເສດຖະກິດຄອບຄົວໃຫ້ນັບມື້ດີຂຶ້ນ ແລະກ້າວໄປສູ່ການຫຼຸດພົ້ນອອກຈາກຄວາມທຸກຍາກ.\nວັນທີ 28 ມີນາ 2019 ທ່ານ ນາງ ປານີ ຢາທໍ່ຕູ້ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ ແລະພ້ອມຄະນະ ໄດ້ໂອ້ລົມຄະນະພັກ-ອໍານາດການປົກຄອງເມືອງລະມາມ ໂດຍມີທ່ານ ຖາວອນ ພົມມະໄລລຸນ ຮອງເຈົ້າແຂວງໆເຊກອງ, ພ້ອມນີ້ ກໍມີສະມາຊິກສະພາແຫ່ງ (ສສຊ), ສະມາຊິກສະພາປະຊາຊົນແຂວງ (ສສຂ) ແລະພະນັກງານ-ລັດຖະກອນພາຍໃນເມືອງດັ່ງກ່າວຕ້ອນຮັບຢ່າງອົບອຸ່ນ.\nໃນໂອກາດນີ້ ທ່ານປະທານສະພາແຫ່ງຊາດໄດ້ມີທິດຊີ້ນໍາ ແລະເນັ້ນໜັກໃຫ້ອໍານາດການປົກຄອງເມືອງລະມາມສືບຕໍ່ຮັກສາສະຖຽນລະພາບທາງດ້ານການເມືອງຢ່າງໜັກແໜ້ນ ໂດຍເພີ່ມທະວີຄວາມສາມັກຄີປອງດອງຂອງປະຊາຊົນບັນດາເຜົ່າເປັນປຶກແຜ່ນ, ມີປະຊາທິປະໄຕ ແລະມີຄວາມສະເໝີພາບຕໍ່ໜ້າກົດໝາຍ, ປະກອບສ່ວນຢ່າງຕັ້ງໜ້າໃນການສ້າງລັດທີ່ປົກຄອງດ້ວຍກົດໝາຍ ຕາມຫຼັກການທີ່ວ່າ “ ພັກນໍາພາຕາມກົດໝາຍ, ລັດຄຸ້ມຄອງສັງຄົມດ້ວຍກົດໝາຍ ແລະປະຊາຊົນເປັນເຈົ້າສະເໝີພາບຕໍ່ໜ້າກົດໝາຍ ”.\nຄຽງຄູ່ກັນນີ້ ກໍຕ້ອງເພີ່ມທະວີໃນການສຶກສາອົບຮົມການເມືອງ-ນໍາພາແນວຄິດ ໄປພ້ອມໆກັບການປະຕິບັດວຽກງານປ້ອງກັນຊາດ-ປ້ອງກັນຄວາມສະຫງົບໃຫ້ມີຄວາມໜັກແໜ້ນ ແລະເຂັ້ມແຂງ, ສືບຕໍ່ຫັນລົງກໍ່ສ້າງຮາກຖານການເມືອງ, ພັດທະນາຊົນນະບົດ ແລະລຶບລ້າງຄວາມທຸກຍາກຕິດພັນກັບວຽກງານ3ສ້າງຕາມມະຕິ 03 ຂອງກົມການເມືອງສູນກາງພັກວາງອອກໃຫ້ມີປະສິດທິພາບ, ປະສິດທິຜົນສູງຂຶ້ນ, ປະຕິບັດເປົ້າໝາຍສະຫະສະວັດດ້ານການພັດທະນາ ແລະຊຸກຍູ້ສົ່ງເສີມປະຊາຊົນຜະລິດກະສິກໍາ (ປູກຝັງ-ລ້ຽງສັດ) ເປັນສິນຄ້າໃຫ້ນັບມື້ນັບກວ້າງຂວາງ ແລະເປັນຂະບວນຟົດຟື້ນ, ທັງນີ້ ກໍເພື່ອແນໃສ່ສ້າງພື້ນຖານເສດຖະກິດໃຫ້ມີຄວາມເຂັ້ມແຂງ ແລະປະຊາຊົນມີຊີວິດການເປັນຢູ່ດີຂຶ້ນ.\nພ້ອມດຽວກັນນີ້ ກໍ່ຕ້ອງສ້າງຄະນະນໍາຂອງເມືອງໃຫ້ມີຄວາມເຂັ້ມແຂງທາງດ້ານການບໍລິການລັດ ເພື່ອໃຫ້ເມືອງເປັນອົງການທີ່ມີຄວາມສາມາດໃນການນໍາພາຂັ້ນບ້ານໄດ້ຢ່າງມີປະສິດທິຜົນ, ເອົາໃຈໃສ່ສ້າງບ້ານພັດທະນາ, ສ້າງບ້ານໃຫຍ່ໃຫ້ກາຍເປັນຕົວເມືອງນ້ອຍ ໂດຍສຸມໃສ່ແກ້ໄຂບັນຫາເສັ້ນທາງໃຫ້ມີຄວາມສະດວກໂລ່ງລ່ຽນ, ສ້າງໂຄງການພັດທະນາຢູ່ຂັ້ນບ້ານ, ກວດກາບັນດາຄອບຄົວທຸກຍາກ ແລະດຶງເຂົ້າໄປຮ່ວມຢູ່ໃນແຕ່ລະໂຄງການ ເພື່ອໃຫ້ຫຼຸດພົ້ນອອກຈາກຄວາມທຸກຍາກເທື່ອລະກ້າວ.\nດ້ານທ່ານ ຂັນຕີ ສີລະວົງສາ ເຈົ້າເມືອງໆລະມາມ ກໍໄດ້ລາຍງານບາງສະພາບຈຸດພິເສດຂອງເມືອງວ່າ: ເມືອງລະມາມມີເນື້ອທີ່ການປົກຄອງທັງໝົດ193.500 ເຮັກຕາ, ເປັນເມືອງໜຶ່ງຂອງແຂວງເຊກອງທີ່ມີຄວາມອຸດົມສົມບູນໄປດ້ວຍຊັບພະຍາກອນແຮ່ທາດ, ປະກອບດ້ວຍ 43 ບ້ານ 7.888 ຄອບຄົວ, ມີພົນລະເມືອງທັງໝົດ 38.185 ຄົນ, ຍິງ 18.823 ຄົນ, ໂດຍໃນປີ 2018 ຜ່ານມາ ຈັ່ງຫວະການຂະຫຍາຍຕົວຂອງເສດຖະກິດສະເລ່ຍຢູ່ໃນລະດັບ 10,14% ແລະລວມຍອດຜະລິດຕະພັນພາຍໃນ (GDP) ບັນລຸໄດ້ 466 ຕື້ກວ່າກີບ, ສະເລ່ຍໃສ່ຫົວຄົນເທົ່າກັບ 12 ລ້ານກວ່າກີບຕໍ່ຄົນຕໍ່ປີ, ປະຈຸບັນທົ່ວເມືອງມີບ້ານທຸກຍາກ4ບ້ານກວມເອົາ 9,3% ແລະມີຄອບຄົວທຸກຍາກ 625 ຄອບຄົວກວມເອົາ 7,9% ຂອງຄອບຄົວທັງໝົດໃນທົ່ວເມືອງ\nໃນວັນດຽວກັນນີ້ ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ພ້ອມຄະນະ ແລະການນໍາຂອງແຂວງ, ເມືອງລະມາມ ຍັງໄດ້ລົງຢ້ຽມຢາມ ແລະພົບປະໂອ້ລົມ ປະຊາຊົນບ້ານນາວາແກ້ງຫຼວງຕື່ມອີກ.


ການນຳແຂວງຈໍາປາສັກ ເຄື່ອນໄຫວຕິດຕາມຊຸກຍູ້ວຽກງານຢູ່ເຂດເສດຖະກິດພິເສດລາວ – ຍີ່ປຸ່ນ PJSEZ | ມີເດຍລາວ Media LAOS\nໜ້າຫຼັກ ຂ່າວສານບ້ານເມືອງ ຂ່າວທ້ອງຖິ່ນ ການນຳແຂວງຈໍາປາສັກ ເຄື່ອນໄຫວຕິດຕາມຊຸກຍູ້ວຽກງານຢູ່ເຂດເສດຖະກິດພິເສດລາວ – ຍີ່ປຸ່ນ PJSEZ\nການນຳແຂວງຈໍາປາສັກ ເຄື່ອນໄຫວຕິດຕາມຊຸກຍູ້ວຽກງານຢູ່ເຂດເສດຖະກິດພິເສດລາວ – ຍີ່ປຸ່ນ PJSEZ\nມີເດຍລາວແຂວງຈຳປາສັກ ຂ່າວ: ທັດຊະນະ ວັນທີ 13 ພຶດສະພາ 2021 ຜ່ານມານີ້, ການນໍາແຂວງຈໍາປາສັກ ນໍາໂດຍທ່ານ ສົມບູນ ເຮືອງວົງສາ ຮອງເຈົ້າແຂວງຈໍາປາສັກ, ຜູ້ຊີ້ນຳວຽກງານເສດຖະກິດ ໄດ້ເຄື່ອນໄຫວຊຸກຍູ້ວຽກງານຢູ່ເຂດເສດຖະກິດພິເສດລາວ – ຍີ່ປຸ່ນ ໂດຍມີ ທ່ານ ແກ້ວລັດຕະນະ ສີຫາວົງ ຮອງປະທານສະພາປະຊາຊົນແຂວງ, ທ່ານ ປະດິດ ວັນນະລັດສະໝີ ປະທານກວດກາພັກ-ລັດ ແຂວງ, ມີ ທ່ານ ບຸນຍົງ ສູນທອນ ຫົວໜ້າຄະນະຄຸ້ມຄອງເຂດເສດຖະກິດພິເສດ ແຂວງຈຳປາສັກ, ມີ ຄະນະສະເພາະກິດສະກັດກັ້ນ, ຄວບຄຸມ ແລະ ແກ້ໄຂ ການລະບາດຂອງພະຍາດໂຄວິດ-19 ແຂວງຈໍາປາສັກ ແລະ ພາກສ່ວນທີ່ກ່ຽວຂ້ອງ ເຂົ້າຮ່ວມ.\nໃນການເຄື່ອນໄຫວຄັ້ງນີ້ ແມ່ນໄດ້ລົງ ຕິດຕາມ ກວດກາ ແລະ ຊຸກຍູ້ການດໍາເນີນກິດຈະການຕ່າງໆຂອງໂຮງງານ ຂອງ ບັນດາ ບໍລິສັດທີ່ຢູ່ ເຂດເສດຖະກິດພິເສດນິຄົມອຸສາຫະກໍາສະເພາະຂະໜາດນ້ອຍ ຫາ ກາງ ປາກເຊ-ຍີ່ປຸ່ນ ໃນໄລຍະທີ່ມີການລະບາດຂອງພະຍາດໂຄສິດ-19 ເພື່ອຮັກສາ ນະໂຍບາຍການຄຸ້ມຄອງ ກໍຄື ສົ່ງເສີມການຈ້າງງານໃນທ້ອງຖິ່ນ ແລະ ປະກອບ ໃນການພັດທະນາຊັບພະຍາກອນມະນຸດ ແລະ ສົ່ງເສີມສາຍພົວພັນລະຫວ່າງລາວ ແລະຍີ່ປຸ່ນ ໃຫ້ແໜ້ນແຟ້ນຍິ່ງໆຂື້ນ\nພ້ອມນີ້, ທາງຄະນະສະເພາະກິດສະກັດກັ້ນ, ຄວບຄຸມ ແລະ ແກ້ໄຂ ການລະບາດຂອງພະຍາດໂຄວິດ-19 ແຂວງຈໍາປາສັກ ກໍ່ຄື ການນໍາແຂວງຈໍາປາສັກ ໄດ້ ແນະນໍາ, ເຜີຍແຜ່ ຄໍາສັ່ງ ຂອງ ນາຍົກລັດຖະມົນຕີ ສະບັບເລກທີ 15/ນຍ, ຄໍາສັ່ງ ຂອງເຈົ້າແຂວງຈຳປາສັກ ເລກທີ 05/ຈຂ.ຈສ ວ່າດ້ວຍການເພີ່ມທະວີ ມາດຕະການສະກັດກັ້ນ, ຄວບຄຸມ ແລະ ແກ້ໄຂການລະບາດຂອງພະຍາດ COVID-19 ຢູ່ແຂວງຈຳປາສັກ ກໍ່ຄື ບັນດາ ມາດຕະການຕ່າງໆ ທີ່ຈໍາເປັນ ໃນການປ້ອງກັນ ການສະກັດກັ້ນ ການແຜ່ລະບາດຂອງພະຍາດໂຄວິດ-19 ໃຫ້ແກ່ບັນດາບໍລິສັດ ຍີ່ປຸ່ນ ທີ່ພວມສືບຕໍ່ ດໍາເນີນກິດຈະການ ຂອງຕົນຢູ່ໃນເຂດເສດຖະກິດພິເສດ ປາກເຊ-ຍີ່ປຸ່ນ ແຂວງ ຈໍາປາສັກ, ສປປ ລາວ ເພື່ອນໍາໄປຈັດຕັ້ງປະຕິບັດໃຫ້ໄດ້ຮັບປະສິດທິຜົນສູງສຸດ.\nຂ່າວກ່ອນໜ້ານີ້ຜິດຮ້າຍເຊື້ອພະຍາດໂຄວິດ-19 ເປັນເຫດ…ຜູ້ຕິດເຊື້ອປິ່ນປົວຫາຍດີແລ້ວ ແຕ່ຍັງເຮັດໃຫ້ຄົນເຮົາລັງກຽດກັນທາງສັງຄົມ.\nຂ່າວຖັດໄປແຂວງຈຳປາສັກ ໄດ້ຮັບການຊ່ວຍເຫຼືອຈາກຫຼາຍພາກສ່ວນ ເພື່ອຕ້ານການລະບາດພະຍາດໂຄວິດ-19\nຂ່າວໜ້າ 1 28/08/2020\nການນຳແຂວງໄຊສົມບູນ ເຂົ້າອວຍພອນບໍລິສັດໂກເອໂກ ສະເຫຼີມສະຫຼອງປີໃໝ່ ສສ ຫວຽດນາມ\nຍທຂ ແຂວງເຊກອງ ເລັ່ງສ້ອມແປງ ຂົວ-ເສັ້ນທາງ\nແຈ້ງການການເກັບຂໍ້ມູນແຮງງານນອກລະບົບປະກັນສັງຄົມ ແລະ ປະຊາຊົນທີ່ທຸກຍາກຮັບຜົນກະທົບຈາກການລະບາດຂອງເຊື້ອພະຍາດ Covid 19